Στις καταλήψεις με τα Κίτρινα Γιλέκα: «Πριν, είχα την εντύπωση ότι ήμουνα μόνη μου» — Le Monde diplomatique - Ελληνική έκδοση\n01. Ιανουάριος, 2019, Ευρώπη, Κοινωνία, Πολιτική, Ρεπορτάζ\nΤο κίνημα των «κίτρινων γιλέκων» αρνείται κάθε μορφή οργάνωσης, λένε. Στην πραγματικότητα, υπήρξαν πολλές απόπειρες οργάνωσης. Όμως, η δημιουργία οργανωτικών δομών απαιτεί μια τεχνογνωσία που έχει σε μεγάλο βαθμό χαθεί, ελλείψει έμπειρων πολιτικών στελεχών στο πεδίο, που θα μπορούσαν να την διαδώσουν. Ένα χαρακτηριστικό παράδειγμα αποτελεί η Αρντές (1). Η εβδομαδιαία συνάντηση των «Κίτρινων Γιλέκων» αρχίζει. Κατά τη διάρκεια της βραδιάς, περίπου 150 άτομα παίρνουν το μικρόφωνο: εκείνοι που κατεβαίνουν στον δρόμο επειδή δεν μπορούν πλέον να πληρώσουν το νοίκι τους, εκείνοι που αναγκάζονται να καταφύγουν στα δωρεάν γεύματα ή στα δέματα τροφίμων της οργάνωσης Restos du coeur… Οι πληγές και η οργή τους, για πολύ καιρό περιορισμένες πίσω από τους τοίχους των σπιτιών τους –«περνούσαμε τα βράδια μας βρίζοντας μπροστά στην τηλεόραση»– διάβηκαν μεμιάς το κατώφλι του δημόσιου χώρου. Στόχος τους ο Εμμανουέλ Μακρόν, υπουργοί που δεν τους καλοξέρουν, άγνωστοι βουλευτές και οι υπόλοιποι αιρετοί άρχοντες όλων των αποχρώσεων –«οι πολιτικοί», μισητοί όλοι, έτσι, ανάκατα. Η μάλλον χαοτική συζήτηση πάντοτε καταλήγει σε αυτούς: τα χρήματα «που τελειώνουν στις 10 του μηνός», η πιασμένη μέση από τη σκληρή δουλειά, οι συντάξεις πείνας, τα πανάκριβα ενοίκια, τα νοσοκομεία δίχως προσωπικό… Ένα σύνθημα γίνεται ομόφωνα δεκτό με ζητωκραυγές: «Μακρόν παραιτήσου!». Γελώντας, ένας από τους οργανωτές της συνάντησης ρωτάει: «Ποιος διαφωνεί;» Μια πενηντάρα σηκώνει δειλά το χέρι.\n–Εμπρός κυρία, πείτε μας γιατί.\n-Μην ανησυχείτε, τον σιχαίνομαι, ειδάλλως δεν θα είχα περάσει τρεις βδομάδες στα μπλόκα των κόμβων. Αναρωτιέμαι όμως: αν ξεκουμπιστεί, ποιον θα βάλουμε στη θέση του;\nΑκολουθεί οχλοβοή. Η συζήτηση σχεδόν ποτέ δεν καταλήγει στις ευθύνες του ιδιωτικού τομέα, του οποίου ο πολιτικός κόσμος αποτελεί το ιδανικό παραπέτασμα. Εδώ, κανένας δεν μιλάει για ατομική ιδιοκτησία και για μέσα παραγωγής, κι ακόμα λιγότερο για καπιταλισμό: το οικονομικό πλαίσιο γίνεται αποδεκτό ως έχει, αρκεί να διορθωθούν οι υπερβολές του. Να κερδίζουν τα αφεντικά λιγότερα, να ζουν οι εργαζόμενοί τους αξιοπρεπώς: κατά κάποιο τρόπο, να υπάρξει μια «ηθική οικονομία» (2).\nΟι δημοσιογράφοι του BFM TV (3) προσπαθούν στα κρυφά να απομονώσουν έναν από τους οργανωτές για να του πάρουν συνέντευξη. Μερικοί από τους συμμετέχοντες το αντιλαμβάνονται και, αντί για το BFM TV, εκείνος που εκδιώκεται βιαίως είναι ο οργανωτής: «Δεν θέλουμε εκπρόσωπο!». Η συνάντηση τελειώνει απότομα. «Το πιο δύσκολο είναι να καταφέρουμε να οργανωθούμε!», φωνάζει ο Ρεμί (4) κατεβαίνοντας από το βήμα. «Κοροϊδευόμαστε εδώ πέρα: όλο συζητάμε, δεν αποφασίζουμε τίποτα, κι έρχεται ολοένα λιγότερος κόσμος…». «Θα τα συζητήσουμε όλα αυτά αύριο μεταξύ μας, στη μικρή επιτροπή», τον καθησυχάζει ο Ζαν Κλοντ.\nΟι οργανωτές της συνάντησης είχαν φροντίσει ωστόσο να διευκρινίσουν ότι δεν ήταν ούτε εκπρόσωποι ούτε εκλεγμένοι, καθώς και ότι οποιοσδήποτε μπορούσε να πάρει τη θέση τους. «Αλήθεια είναι όλα αυτά», αναγνωρίζει ο Ρεμί, «όμως είμαστε αναγκασμένοι να έχουμε και τη μικρή επιτροπή, ειδάλλως δεν μπορούμε να προχωρήσουμε…».\nΙδεολογικά χάσματα στις καταλήψεις κόμβων\nΣτη Λα Ποτερί, σε όλες τις εξόδους του κυκλικού κόμβου έχουν στηθεί μεγάλα μαγκάλια και παράγκες –κίτρινες. «Τι είναι τούτο εδώ το πράγμα;», ρωτάει η Κάτια δείχνοντας τις ολοκαίνουργιες λευκές τουαλέτες που έχουν στηθεί στον δρόμο. «Υπουργικό γραφείο είναι!» (5), της απαντάει η φίλη της η Λιλιάν κι ένα κύμα γέλιου απλώνεται γύρω από την αυτοσχέδια ψησταριά. Όσο κι αν όλοι θα ήθελαν να στείλουν τους πολιτικούς στα αποχωρητήρια, τα πολιτικά χάσματα είναι ξεκάθαρα: ο κόμβος είναι τόσο έντονα ιδεολογικά διαιρεμένος, ώστε μια βρεφονηπιοκόμος κάνει τον γύρο του, παρακινώντας τους καταληψίες «να μιλάνε αναμεταξύ τους». Χαμένος κόπος: η νότια έξοδος, αποκαλούμενη «Ζούγκλα του Καλαί» (6), δέχεται όλον τον κόσμο, ακόμα και ξένους. Η βόρεια, αποκαλούμενη «Νοτρ-Νταμ-ντε-Λαντ» (7), έχει αποκτήσει μια ανησυχητική φήμη: εκεί έχουν εγκατασταθεί μερικοί άστεγοι, σε παράγκες που θυμίζουν κανονικά σπίτια. Η αντίθεση με τη δυτική έξοδο, της «Οικογένειας Όλος ο Κόσμος», είναι μεγάλη: εδώ ανάβουν μονάχα μια μικρή φωτιά μέσα σε ένα μπιτόνι, το οποίο τακτοποιούν το βράδυ αφού προηγουμένως έχουν σκουπίσει τον δρόμο. Αντίθετα, στην ανατολική, στην «Παλιά Γαλλία», μια μικροφωνική εγκατάσταση παίζει Εντύ Μιτσέλ (8) και, για το δείπνο, κάμποσοι συνταξιούχοι μαρινάρουν κάτω από μια μεγάλη τέντα διάφορες τοπικές σπεσιαλιτέ με χοιρινό και κάστανα. «Δεν κάνουμε πολιτική»: αυτή η επωδός επαναλαμβάνεται διαρκώς. Πόσο μάλλον όταν θεωρείται ότι αποτελεί και τον μοναδικό τρόπο για τη διαφύλαξη της ενότητας του κινήματος: σε αντίθετη περίπτωση, η δημόσια Αγορά που αποτελεί κάθε κατειλημμένος κυκλικός κόμβος θα μετατρεπόταν αμέσως σε ρινγκ πυγμαχίας.\nΣε αυτό το φόρουμ διαρκούς συζήτησης, η απουσία μελών πολιτικών και συνδικαλιστικών οργανώσεων είναι εντυπωσιακή. Κυκλοφορούν συνομωσιολογικές απόψεις που πυροδοτούν παθιασμένες συζητήσεις: εδώ όλος ο κόσμος μισεί τα παραδοσιακά ΜΜΕ, τα κατηγορούν ότι «ψεύδονται» και «χειραγωγούν». Έτσι, ενημερώνονται συνεχώς από τα μέσα κοινωνικής δικτύωσης. Αυτόν ακριβώς τον δίαυλο χρησιμοποιεί η ακροδεξιά για να αντισταθμίσει την απουσία της από τις συγκεντρώσεις. Η πολιτική και συνδικαλιστική Αριστερά είναι αόρατη. Ωστόσο, επιχειρεί και αυτή να διαδώσει τις θέσεις της μέσω Facebook και Viber. Το εργατικό κίνημα, ή ό,τι έχει απομείνει από αυτό, καταφέρνει παρ’ όλα αυτά να κινητοποιεί τακτικά σε διάφορες πόλεις της Αρντές αρκετές εκατοντάδες άτομα, τα οποία συμμετέχουν σε διαδηλώσεις οργανωμένες από εργατικές συνομοσπονδίες ή κόμματα. Κανένας τους δεν καταδέχτηκε να περάσει από τα μπλόκα, μια και εκτιμούν ότι τα «κίτρινα γιλέκα» είναι «φασίστες» και «χειραγωγούμενοι», ενώ επιπλέον απορρίπτουν τις οργανωμένες δυνάμεις.\nΗ μόνη παρέμβαση ενός τοπικού συνδικαλιστικού υπεύθυνου ήταν να τους φέρει μια στοίβα προκηρύξεις και αιτήσεις εγγραφής στην οργάνωσή του, της οποίας προηγουμένως είχε πλέξει το εγκώμιο. Έγινε δεκτός με πολύ άσχημο τρόπο. Κι όταν ένα μέλος της οργάνωσής του πρότεινε «αντί να πάμε να προσηλυτίσουμε τις μάζες, μήπως θα έπρεπε να αρχίσουμε την επαφή προσφέροντάς τους μια μικροφωνική εγκατάσταση;», η πρότασή του απορρίφθηκε με εξίσου άσχημο τρόπο. Μετά από τέσσερις εβδομάδες σύγκρουσης και αρκετών συνελεύσεων, «καμία επίσημη θέση» δεν έχει υιοθετηθεί από τα τοπικά συνδικαλιστικά όργανα σχετικά με το κίνημα των «κίτρινων γιλέκων». Έτσι, συγκλήθηκε άλλη μία συνέλευση για να αποφασιστεί εάν θα τους διατεθεί η μικροφωνική… Είναι επίσης αλήθεια ότι, στην Υβών, μερικοί ακτιβιστές ασχολήθηκαν με το κίνημα, δημιουργώντας «τρεις επιτροπές: δράσης, διεκδίκησης, οργάνωσης». Κληθήκαμε να συμμετάσχουμε σε μία από αυτές. Ωστόσο, στο μπλόκο του κόμβου, όλος σχεδόν ο κόσμος αγνοούσε την ύπαρξή της…\nΜέσα σε αυτό το πλαίσιο, η απόφαση των συνδικάτων των οδικών μεταφορών να ακυρώσουν μια απεργία που είχε προγραμματιστεί για την Κυριακή 9 Δεκεμβρίου, την επομένη της διαδήλωσης των «κίτρινων γιλέκων», δημιούργησε την εντύπωση ότι η καχυποψία των τελευταίων ήταν δικαιολογημένη. «Μπορούσαν να μας δώσουν ένα χέρι βοήθειας», φωνάζει η Συλβέτ, «κέρδισαν χάρη σε εμάς και τώρα, εμάς τελικά ρίχνουν! Είναι όλοι τους κρετίνοι!». Καταιγισμός χειροκροτημάτων. Είναι όμως στ’ αλήθεια εχθρικοί; Τα «κίτρινα γιλέκα» θα ήταν ευτυχή αν έσπαγε η απομόνωσή τους, καθώς συνειδητοποιούν ότι ο ερχομός των συνδικάτων θα ενίσχυε όλες τις μάχες που έχουν δρομολογηθεί… Καθώς περνάει ο καιρός και εντείνεται η καταστολή, το ζήτημα της οργάνωσης γίνεται κομβικό, μετατρέπεται σχεδόν σε έμμονή: Πώς συντονιζόμαστε; Εναντίον των χαφιέδων; Σχετικά με τις δράσεις; Πώς αποφασίζουμε; Στα μπλόκα; Μεταξύ μπλόκων; Από πόλη σε πόλη; Αντί να αρνείται την οργάνωση, όλος ο κόσμος αναζητεί τρόπους, ψάχνεται. «Είναι περίεργο», παρατηρεί η Ντομινίκ, με εμπειρία στον κοινοτικό ακτιβισμό, που συμμετέχει σε ένα μπλόκο: «Απ’ ό,τι φαίνεται, δεν έχουν την παραμικρή ιδέα τι σημαίνει γενική συνέλευση, ημερήσια διάταξη, να μιλάει ο καθένας με τη σειρά του, να καταγράφονται οι αποφάσεις, ούτε καν το εντελώς αυτονόητο: η ανακλητή εντολή να εκπροσωπήσεις το κίνημα προβάλλοντας τις αποφάσεις του…».\nΠερίεργο, πράγματι. Όμως, ούτε στιγμή η Ντομινίκ δεν σκέφτηκε να μοιραστεί τις γνώσεις της με τους κιτρινοντυμένους. Αυτή η πολιτική κουλτούρα είναι προϊόν της μακρόχρονης ιστορίας του εργατικού κινήματος και χρειάστηκε πολύ χρόνο για να επινοηθεί. Εγκαταλελειμμένοι από εκείνους που θα μπορούσαν να τους είχαν προσφέρει όλα αυτά τα εργαλεία, τα «κίτρινα γιλέκα» υποχρεώθηκαν να ξαναρχίσουν από το μηδέν. Διότι σε έναν αγώνα τέτοιου είδους, κάθε ημέρα μετράει… Στην κινητοποίηση είναι πανταχού παρούσες οι αναφορές στη Γαλλική Επανάσταση: στα μπλόκα στήνονται γκιλοτίνες με κούκλες με κομμένο κεφάλι, η Μπριζίτ Μακρόν αποκαλείται «Μαρία Αντουανέτα», ενώ υπάρχουν μέχρι και «τετράδια παραπόνων» (9) που συμπληρώνουν επιμελώς οι διαδηλωτές: τους τα παρέχουν οι Δήμοι, που υπόσχονται να τα «διαβιβάσουν στα υψηλότερα κλιμάκια». Ωστόσο, εκείνη την εποχή, οι χωρικοί αγωνίζονταν μαζί με τους επαναστάτες αστούς των πόλεων.\nΜόνη διέξοδος το ψηφοδέλτιο στις ευρωεκλογές;\nΠαρ’ όλες τις αναφορές στο 1789, το εργατικό κίνημα ξεχνιέται: 1830, 1848, η Κομμούνα, 1917, 1944… Μόνο ο Μάης του ’68 αναφέρεται σποραδικά, καθώς μερικοί από τους πρωταγωνιστές του είναι παρόντες στα μπλόκα. Έτσι, πολλοί από τους συμμετέχοντες σε αυτό το κίνημα που δηλώνει «απολιτικό» και «χωρίς εκπρόσωπο» το μόνο που κατανοούν ως προοπτική είναι… η κάθοδος με ψηφοδέλτιο στις ευρωεκλογές. Καθώς τα μαζικά κόμματα έχουν εξαφανιστεί προ πολλού, αντιμετωπίζουν πλέον όλους τους πολιτικούς σχηματισμούς και τις εκλογικίστικες τακτικές τους με την ίδια αποδοκιμασία, αλλά καταλήγουν να επιθυμούν να τους μιμηθούν, επειδή κανένα άλλο πολιτικό μοντέλο δεν είναι διαθέσιμο. Όλα αυτά είχαν ως αποτέλεσμα να αρνηθούν οι μαθητές λυκείου της Βιλεόν τη συμμετοχή των «κίτρινων γιλέκων» στο δικό τους μπλόκο, δηλώνοντας ότι αρνούνταν «οποιοδήποτε πολιτικό καπέλωμα»…\nΗ Γκαέλ, ο Λυντοβίκ και η Λυσί ξανασυναντήθηκαν μία εβδομάδα αργότερα στην εβδομαδιαία συνάντηση της Μπρανσέιγ. Αυτή τη φορά συμμετέχει λιγότερος κόσμος. Στην εισαγωγή τους, οι οργανωτές ανακοινώνουν τις τέσσερις δράσεις που προβλέπονται για το σαββατοκύριακο. Απαριθμούν μονάχα τα σημεία συνάντησης και τις ώρες των ραντεβού: «Το τι θα κάνουμε είναι έκπληξη!». Ένας οικοδόμος διαμαρτύρεται: «Μα, για σταθείτε, ενημερώστε μας! Τα έχετε αποφασίσει όλα εσείς και εμείς θα τα μάθουμε την τελευταία στιγμή; Όλοι μας “κίτρινα γιλέκα” είμαστε στο κάτω κάτω!». Για να δικαιολογηθεί η μυστικότητα, επικαλούνται τη διείσδυση αστυνομικών με πολιτικά στις τάξεις τους –για τη λειτουργία της «μικρής επιτροπής» ελάχιστος λόγος γίνεται. Ο οικοδόμος εκνευρίζεται: «Την περασμένη βδομάδα συζητούσαμε ώρες ολόκληρες και δεν αποφασίσαμε τίποτα. Και τώρα, συζητάμε πέντε λεπτά και όλα έχουν αποφασιστεί!». Ο Ζαν Κλοντ και ο Ρεμί σκυθρωπιάζουν. Υπόσχονται ότι την επόμενη φορά «η οργάνωση θα βελτιωθεί».\nΠαρ’ όλα αυτά, η συζήτηση ζεσταίνεται και προκύπτει έντονη δημιουργικότητα: πρακτικές και καλλιτεχνικές πρωτοβουλίες, άρνηση να παραστούν σε κλήσεις των αρχών εάν η διαδικασία δεν βιντεοσκοπείται… Το σημαντικότερο είναι ότι αναπτύσσεται και πάλι η κοινωνικότητα: «Πριν, είχα την εντύπωση ότι ήμουνα μόνη», θυμάται η Λυσί. «Μόνη μέσα στα σκατά μου. Δεν τολμούσα να μιλήσω με κανέναν. Απομονωνόμασταν, ντρεπόμασταν. Αλλά κοίτα! Βλέπεις πόσους φίλους έχω τώρα;» Ο Λυντοβίκ παίρνει την κόρη του αγκαλιά. «Είμαι 46 χρόνων και δεν είχα διαβάσει ούτε ένα βιβλίο στη ζωή μου. Ξέρεις τι κάνω εδώ και δύο μέρες; Το βράδυ δηλαδή, όταν γυρίζω από τα μπλόκα». Η Λυσί χαμογελάει: «Διαβάζει το Σύνταγμα».\n(Σ.τ.Μ.) Αραιοκατοικημένος αγροτικός ορεινός νομός της Νότιας Γαλλίας.\nΒλ. Edward P. Thomson, «The Making of the English Working Class», Λονδίνο, 1963.\n(Σ.τ.Μ.) Ιδιωτικός δορυφορικός και καλωδιακός ειδησεογραφικός τηλεοπτικός σταθμός συνεχούς ενημέρωσης με «λαϊκό» προφίλ.\nΌλα τα ονόματα έχουν αλλαχτεί. Τα ονόματα των τοποθεσιών είναι επινοημένα.\n(Σ.τ.Μ.) Στη γαλλική, ο όρος «cabinet» υποδηλώνει το γραφείο υψηλού κύρους (υπουργικό, δικηγορικό, εταιρίας συμβούλων). Όμως παλαιότερα χρησιμοποιούνταν και ως ευφημισμός για τις τουαλέτες.\n(Σ.τ.Μ.) Έτσι αποκαλούνταν στο Καλαί ο μεγαλύτερος αυθαίρετος καταυλισμός προσφύγων και μεταναστών χωρίς χαρτιά στην Ευρώπη. Κατεδαφίστηκε πρόσφατα.\n(Σ.τ.Μ.) Σε αυτήν την αγροτική και δασική περιοχή, η κυβέρνηση Ολάντ επιχείρησε να κατασκευάσει ένα περιττό αεροδρόμιο. Ομάδες οικολόγων, αριστεριστών, αναρχικών και αγροτών κατέλαβαν το δάσος για πολλούς μήνες. Τελικά ο Μακρόν ακύρωσε το έργο.\n(Σ.τ.Μ.) Διάσημος Γάλλος ροκ εν ρολ τραγουδιστής της δεκαετίας του 1960.\n(Σ.τ.Μ.) Την εποχή της Μοναρχίας, επρόκειτο για το μοναδικό μέσο επικοινωνίας του λαού με τους κυβερνώντες. Τα τετράδια παραπόνων του 1789 αποτελούν σημαντικό ιστορικό τεκμήριο, καθώς για πρώτη φορά τότε ο λαός εκφράστηκε ελεύθερα.\nPrevΠροηγούμενοΣτη μέγγενη των ιδιωτικοποιήσεων\nΕπόμενοΕξέγερση στη Γαλλία: Γιατί τώρα;Next


Κατεβάστε δωρεάν BrmfLpt.dll και Διόρθωση λάθους BrmfLpt.dll - DLL Suite\nΚατεβάστε το αρχείο BrmfLpt.dll δωρεάν\nΠώς να διορθώσετε το σφάλμα BrmfLpt.dll;\nσφάλμα BrmfLpt.dll μπορεί να καθοριστεί εύκολα από BrmfLpt.dll αρχείο επισκευής εργαλείο DLL Suite:\n2. Κάντε κλικ στο κουμπί Έναρξη σάρωσης για να ελέγξετε τη λάθος BrmfLpt.dll\n3. Κάντε κλικ για να καθορίσει όλα τα επισκευάσει το πρόβλημα BrmfLpt.dll\nΠώς να κατεβάσετε το αρχείο BrmfLpt.dll για δωρεάν;\nDLL Suite επιτρέπει στους χρήστες να κατεβάσετε δωρεάν BrmfLpt.dll λαμβάνοντας τα ακόλουθα βήματα:\n2. Κάντε κλικ στο κουμπί Έναρξη σάρωσης για να ελέγξετε το αρχείο BrmfLpt.dll\n3. Κατεβάστε BrmfLpt.dll δωρεάν από την ανοιχτή ιστοσελίδα\nΠοια είναι η BrmfLpt.dll αρχείο;\nBrmfLpt.dll είναι ένα αρχείο DLL που είναι υπεύθυνη για Parallel port interface DLL for Resource Manager συστατικό σε συστήματα Windows, όπως Windows 7 Professional Edition 64-bit. Ιδρύθηκε στις 7/13/2009 6:19:58 PM, το μέγεθος είναι 57344 bytes και την έκδοσή του είναι 1.45.15.644.\nBrmfLpt.dll μπορεί να μολυνθεί από τον ιό TrojanDownloader:Win32/Agent.CD που εξαπλώνεται μέσω των κοινωνικών δικτύων BlackPlanet να κατεβάσετε και να εγκαταστήσετε imlSoft RAMDisk App Optimizer malware σε υπολογιστές που έχουν επηρεαστεί.\nΜόλις μολυνθεί, η διαδρομή του αρχείου της BrmfLpt.dll θα γίνει εκ νέου οριστεί ως:\nΚαι το λογισμικό όπως το PC παιχνίδι Delta Force: Black Hawk Down, Web browser RockMelt 0.9.71.128 ή ιούς Anti-Virus for Mac δεν μπορεί να ξεκινήσει, μαζί με το μήνυμα λάθους:\nBrmfLpt.dll λείπει ή δεν βρέθηκε.\nΌταν κάνετε επανεκκίνηση του υπολογιστή σας, θα λάβετε BrmfLpt.dll μπλε οθόνη του θανάτου, μαζί με τον κωδικό σφάλματος διακοπής:\nΕπιμέλεια: Manuel Dugo και Saint Kitts and Nevis\nBrmfLpt.dll σχετικά αρχεία:


Αλλαγή σε διαδικτυακή παραγγελία\nΔεν υπάρχει σε απόθεμα στο JYSK .\nΣτοιβαζόμενη καρέκλα από αλουμίνιο και πλέγμα από ατσάλι με 4-πλη επίστρωση που προστατεύει αποτελεσματικά από τη σκουριά. Βραχίονες και άνω τμήμα πλάτης από σκληρό ξύλο. FSC-πιστοποιημένο ξύλο.\nΎψος από τα μπράτσα πολυθρόνας: 66 cm\nΜέγεθος ασυναρμολόγητο: 55 cm,97 cm,68 cm


Home > Προϊόντα > Ασφάλεια ξυραφιού (Σύνολο 24 Προϊόντα για Ασφάλεια ξυραφιού)\nΑσφάλεια ξυραφιού - κατασκευαστής, εργοστάσιο, προμηθευτής από την Κίνα\nΕίμαστε εξειδικευμένες Ασφάλεια ξυραφιού κατασκευαστές και προμηθευτές / εργοστάσιο από την Κίνα. Χονδρική Ασφάλεια ξυραφιού με υψηλή ποιότητα ως χαμηλή τιμή / φθηνή, μία από τις κορυφαίες μάρκες Ασφάλεια ξυραφιού από την Κίνα, Anping Deming Metal Net Co.,Ltd.\nΓαλβανισμένο Concertina Razor Αγκαθωτό σύρμα\nTag: BTO & CBT Razor Wire , Ασφάλεια ξυραφιού , Concertina Razor Barb Wire\nΓαλβανισμένο Concertina Razor Αγκαθωτό σύρμα Εισαγωγή και εφαρμογή Ξυράφι Αγκαθωτό σύρμα ονομάζεται επίσης concertina Συρματοπλέγματα, σύρμα ξυράφι, είναι ένα νέο δίχτυ ασφαλείας. εγκαθίσταται χωρίς κλιπ. Τρέχει σε φυσικούς βρόχους σε τοίχους ή...\nΑσφάλεια γαλβανισμένου χάλυβα Κινητό μεταλλικό οδικό φράγμα\nTag: Μεταλλικό οδικό φράγμα , Κινητό οδικό όχημα φράγμα , Μεταλλικό οδικό μεταλλικό εμπόδιο χάλυβα\nΑσφάλεια γαλβανισμένου χάλυβα Κινητό μεταλλικό οδικό φράγμα Εφαρμόζονται κυρίως σε παλικές εκδηλώσεις, αθλήματα, συναυλίες, φεστιβάλ, συγκεντρώσεις, διαδρομές παρέλασης, πάρτι αποκλεισμού, γραμμές αναμονής, μεγάλα ανοίγματα, χώροι στάθμευσης,...\nΑσφάλεια φράχτη Σρι Λάνκα\nTag: Αντισκωριακή Ασφάλεια Ξιφασκίας , Αντικατάσταση βάρους φράχτη , Πάνελ προσωρινής αντιστάθμισης έναντι ανόδου\nΑσφάλεια Πράσινο PVC Επένδυση Diamond\nTag: Ασφάλεια συνδέσμου αλυσίδας ασφαλείας , PVC φράχτη με επικάλυψη από διαμάντια , Αλυσίδα φράχτη αλυσίδας\nΑσφάλεια Πράσινο PVC Επένδυση Diamond Αλυσίδα φράχτη είναι επίσης γνωστή ως αλυσιδωτός σύνδεσμος πλέγμα, διαμάντι φράχτη. Ο φράκτης αλυσίδας συνδέεται εκτενώς ως περιφράξεις για παιδική χαρά και κήπους, σούπερ αυτοκινητόδρομο, σιδηρόδρομο,...\nΔιακοσμητικά Χονδρική Φορητή Ασφάλεια Ψευδάργυρος Steel Fence\nΣυσκευασία: σε χύμα, σε ξύλινη παλέτα, μεταλλική παλέτα\nTag: Στυλ Πινακίδα Ψευδάργυρος Χάλυβα φράχτη , Χονδρικό φράχτη από χάλυβα ψευδαργύρου , Διακοσμητικό φράχτη από χάλυβα ψευδαργύρου\nΔιακοσμητικά Χονδρική Φορητή Ασφάλεια Ψευδάργυρος Steel Fence Όλα τα πάνελ φράχτη, οι στύλοι, το υλικό τοποθέτησης και οι πύλες βυθίζονται σε αναστολέα ηλεκτρομαγνητικής σκουριάς μετά από τελική συναρμολόγηση για την πρόληψη της διάβρωσης και στη...\nΜεταχειρισμένο Πάρκινγκ Οδικής Ασφάλειας Crowd Control Barrier\nTag: Μεταχειρισμένο εμπόδιο , Φράγμα ελέγχου οδικής ασφάλειας πλήθους , Φράγμα ελέγχου πλήθους οδικής στάθμευσης\nΜεταχειρισμένο Πάρκινγκ Οδικής Ασφάλειας Crowd Control Barrier περιγραφή προϊόντος Το σύστημα φράγματος ελέγχου πλήθους είναι ιδανικά κατάλληλο για χρήση σε αθλητικές εκδηλώσεις, συναυλίες, δημόσιες συγκεντρώσεις, εργοτάξια και οποιεσδήποτε...\nΧονδρικό Ασφάλεια ξυραφιού από την Κίνα, πρέπει να βρείτε φτηνές Ασφάλεια ξυραφιού ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Ασφάλεια ξυραφιού παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Ασφάλεια ξυραφιού, Είμαστε 'll να σας απαντήσει ταχύτερα.


Τα Xiaomi FREETIE Fly Knit θα τα βρείτε στο Banggood σε τιμή 22€. Επιλέξτε αποστολή μέσω Priority Direct Mail Preorder για αποφυγή τελωνείου.\nΔιαβάστε επίσης: Wiibuying: κορυφαίοι projectors σε δυνατές προσφορές από Ευρώπη!\nPrevious post OnePlus 6/6T: με πολλές βελτιώσεις η νέα OxygenOS Open Beta!


Ο νους είναι φτιαγμένος από το στημόνι και το υφάδι των επιθυμιών. Έτσι, το πρώτο πράγμα στο οποίο πρέπει να κυριαρχήσετε είναι ο δαίμονας της επιθυμίας. Για να το επιτύχετε, δεν είναι απαραίτητο να διεξάγετε κάποιον μεγάλο πόλεμο. Είναι επίσης περιττό να χρησιμοποιήσετε ευχάριστο λόγο για να πείσετε την επιθυμία να εξαφανιστεί. Οι επιθυμίες δεν θα εξαφανιστούν εξαιτίας του φόβου τους για το ένα ή για χάρη κάποιου άλλου. Οι επιθυμίες είναι αντικειμενικές. Ανήκουν στην κατηγορία του «ορώμενου». Με την πεποίθηση ότι «Εγώ είμαι μόνο ο ορών, όχι το ορώμενο», εκείνος που διαθέτει σταθερό νου απελευθερώνεται από την προσκόλληση. Με αυτό τον τρόπο, καταπολεμάται η επιθυμία. Πρέπει να παρατηρείτε τη λειτουργία του νου από μακριά. Μην εμπλέκεστε σ’ αυτήν. Αυτό είναι το νόημα αυτής της πειθαρχίας. Η ικανότητα του νου είναι σαν ένα ισχυρό ρεύμα ηλεκτρικής ενέργειας. Πρέπει να παρακολουθείται από απόσταση και να μην έρχεστε σε επαφή με αυτό ούτε να το αγγίζετε. Αγγίξτε το ρεύμα και θα μετατραπείτε σε στάχτη. Κατά τον ίδιο τρόπο, η επαφή και η προσκόλληση δίνουν στον νου την ευκαιρία να σας καταστρέψει. Όσο μεγαλύτερη απόσταση κρατάτε από αυτόν, τόσο το καλύτερο. Με επιδέξιες μεθόδους, πρέπει να τον αξιοποιήσετε όσο το δυνατόν καλύτερα για τη δική σας ευημερία.\n- Μπάμπα, από το βιβλίο «Το Θεϊκό Τραγούδι – Gita Vahini», κεφ 5.\nΟ διαρκής κόπος της κάθε ημέρας έχει ως στόχο και δικαιολογία την εκπλήρωση αυτού του σκοπού: το να κάνει τις τελευταίες μέρες κάποιου γλυκές κι ευχάριστες. Αλλά και η κάθε μέρα επίσης φθάνει στο βράδυ της. Εάν η μέρα αναλωθεί σε καλές πράξεις, τότε το βράδυ μας ευλογεί με βαθύ, αναζωογονητικό κι ευχάριστο ύπνο, τον ύπνο για τον οποίο λέγεται ότι είναι παρόμοιος με το σαμάντι. Έχετε μόνο μια μικρής διάρκειας ζωή στη γη. Αλλά ακόμη και σε αυτή τη σύντομη ζωή μπορεί κανείς να επιτύχει τη θεϊκή ευδαιμονία με σοφή και προσεκτική χρήση του χρόνου. Δύο άτομα, με την ίδια εμφάνιση, της ίδιας φαινομενικά διαπαιδαγώγησης, μεγαλώνουν υπό τις ίδιες συνθήκες, αλλά το ένα αποδεικνύεται άγγελος, ενώ ο άλλος παραμένει προσκολλημένος στη ζωώδη φύση του. Ποιος είναι ο λόγος για αυτήν την διαφοροποιημένη εξέλιξη; Οι συνήθειες, η συμπεριφορά που διαμορφώνεται από αυτές τις συνήθειες και ο χαρακτήρας στον οποίο έχει παγιωθεί αυτή η συμπεριφορά. Οι άνθρωποι είναι δημιουργήματα του χαρακτήρα τους.\n- Μπάμπα, από το βιβλίο «Αγάπη – Prema Vahini», κεφ 5.\nΟι άνθρωποι πρέπει να είναι χαρούμενοι που ο ύψιστος Θεός έχει προνοήσει ώστε να έχουν στη διάθεσή τους όλο και νεότερα υλικά για να Τον υπηρετούν και να τελούν τη λατρεία Του σε διάφορες μορφές. Οι άνθρωποι πρέπει να προσεύχονται για καινούργιες ευκαιρίες και να απολαμβάνουν αυτές που έχουν στα χέρια τους. Αυτή η στάση χαρίζει ανείπωτη χαρά. Το να ζείτε μια ζωή γεμάτη απ’ αυτή τη χαρά είναι πράγματι ευτυχία. Ό,τι συμβαίνει από την ανατολή έως το ηλιοβασίλεμα πρέπει να εξαγιάζεται σαν να ήταν λατρεία προς τον Θεό. Ακριβώς όπως φροντίζετε να μαζέψετε μόνο φρέσκα λουλούδια και να τα διατηρήσετε δροσερά και ζωντανά, με τον ίδιο τρόπο οφείλετε να καταβάλλετε αδιάκοπη προσπάθεια, ώστε να κάνετε πράξεις αγνές και άσπιλες. Εάν αυτό το όραμα διατηρείται μπροστά από τα μάτια του νου σας την κάθε ημέρα και ζείτε τη ζωή σας ανάλογα, τότε αυτό θα γίνει μια μακρά και αδιάλειπτη υπηρεσία προς τον Κύριο. Η αίσθηση του «εγώ» και του «εσύ» θα εξαφανιστεί σύντομα. Όλα τα ίχνη του ατομικού εαυτού θα καταστραφούν και η ζωή θα μετατραπεί σε αληθινή αφοσίωση προς τον Κύριο.\n- Μπάμπα, από το βιβλίο «Αγάπη – Prema Vahini», κεφ 8.\nΌταν ο Αρτζούνα προσευχήθηκε στον Kρίσνα να του πει τα αληθινά χαρακτηριστικά ενός ατόμου σταθερής σοφίας, Εκείνος απάντησε: «Αρτζούνα! Ένα τέτοιο άτομο είναι απαλλαγμένο από κάθε επιθυμία και εστιασμένο στην επίγνωση του Θείου Εαυτού - Άτμα μόνο.» Τώρα, υπάρχουν δύο μέθοδοι προς αυτό: Η εγκατάλειψη όλων των καλεσμάτων της επιθυμίας στον νου, είναι η αρνητική διαδικασία. Η καλλιέργεια της διαρκούς χαράς κάθε στιγμή είναι η θετική. Η αρνητική διαδικασία είναι το ν’ αφαιρέσετε όλα τα βλαστάρια του λάθους και του κακού από τον νου. Η θετική διαδικασία είναι ν’ αναπτυχθεί στον αγρό που έχει καθαριστεί μ’ αυτόν τον τρόπο, η σοδειά της προσκόλλησης στον Θεό! Η απομάκρυνση των ζιζανίων είναι το αρνητικό στάδιο. H καλλιέργεια της σοδειάς που χρειάζεστε είναι το θετικό στάδιο. Τα ζιζάνια είναι οι απολαύσεις που αντλούν οι αισθήσεις από τον αντικειμενικό κόσμο. Η σοδειά είναι η προσκόλληση στον Θεό. Ο νους είναι μια δέσμη επιθυμιών και εάν αυτές οι επιθυμίες δεν αφαιρεθούν από τις ρίζες τους δεν υπάρχει καμία ελπίδα να εξαλειφθεί ο νους, ο οποίος είναι ένα μεγάλο εμπόδιο στην πορεία της πνευματικής προόδου.\nΟ καλύτερος τρόπος για να απαλλαγείτε από την αδυναμία είναι να χτυπήσετε την ίδια τη ρίζα του δέντρου –το λάθος ότι είστε το σώμα, με αυτό το όνομα και αυτή τη μορφή, αυτές τις αισθήσεις, αυτή τη ευφυΐα και αυτό τον νου. Όλα αυτά είναι τα φορτία που κουβαλάτε. Δεν λέτε, «η μύτη μου, ο νους μου, το χέρι μου, η λογική μου», όπως ακριβώς λέτε, «το βιβλίο μου, η ομπρέλα μου»; Ποιο είναι αυτό το «Εγώ» που αποκαλεί όλα αυτά «δικά μου»; Αυτός είναι ο πραγματικός Εαυτός σας. Ήταν εκεί όταν γεννηθήκατε, όταν κοιμόσασταν έχοντας ξεχάσει όλα τα άλλα, ακόμη και το σώμα σας με όλα του τα εφόδια, εσωτερικά και εξωτερικά. Αυτό το «Εγώ» δεν μπορεί να υποστεί βλάβη. Δεν μεταβάλλεται, δεν γνωρίζει θάνατο ή γέννηση. Μάθετε την πειθαρχία που θα σας κάνει μετόχους αυτής της Αλήθειας και θα είστε πάντα ελεύθεροι και θαρραλέοι. Αυτό είναι πραγματική γνώση, η γνώση του Εαυτού, την οποία οι σοφοί έχουν συλλέξει για σας. Οι χιλιάδες που φθάνουν στο Πουτταπάρτι, έρχονται εδώ γι’ αυτόν τον πολύτιμο πλούτο. Κι εσείς πρέπει, κάποτε, να γνωρίσετε αυτήν την αλήθεια και να σωθείτε. Όλοι πρέπει να φτάσουν στο στόχο, πορευόμενοι στο μονοπάτι της σοφίας.\n- Μπάμπα, από ομιλία που δόθηκε στις 20 Φεβρουαρίου 1965\nΚάποτε υπήρχε ένας αυτοκράτορας που ρώτησε τους σοφούς που επισκέφθηκαν το παλάτι του: «Ποιος είναι ο καλύτερος μεταξύ των ανθρώπων; Ποια στιγμή του χρόνου είναι πιο ευλογημένη; Ποια πράξη είναι πιο ευεργετική;» Για πολύ καιρό, δεν μπορούσε να πάρει μια ικανοποιητική απάντηση. Τελικά, το βασίλειό του κατελήφθη και έπρεπε να καταφύγει στη ζούγκλα. Εκεί έπεσε στα νύχια μιας πρωτόγονης φυλής που τον επέλεξαν ως θυσία, προσφορά στη θεά τους. Ενώ βρισκόταν σε αυτήν την επισφαλή κατάσταση, τον είδε ένας ασκητής, ο οποίος τον έσωσε και τον πήγε στο ήσυχο ερημητήριό του, όπου αυτός και οι μαθητές του τον φρόντισαν με αγάπη και επανήλθε υγιής και χαρούμενος. Τότε, ανακάλυψε τις απαντήσεις στις ερωτήσεις του. «Ο καλύτερος μεταξύ των ανθρώπων είναι αυτός που έχει συμπόνια. Η πιο ευλογημένη στιγμή είναι το παρόν, αυτό ακριβώς το δευτερόλεπτο, και η καλύτερη πράξη είναι το να ανακουφίζεις τον πόνο και τη θλίψη.» Αποφασίζετε να ξεκινήσετε με την ενθύμηση του θεϊκού Ονόματος «την επόμενη Πέμπτη», σαν ο θάνατος να σας έχει διαβεβαιώσει γραπτώς ότι δεν θα σας καλέσει μέχρι εκείνη την ημέρα. Μην αναβάλλετε αυτό που μπορείτε να κάνετε σήμερα, τώρα, αυτήν ακριβώς τη στιγμή.\n- Μπάμπα, από ομιλία που δόθηκε στις 7 Σεπτεμβρίου 1966\nΌταν ταΐζετε την αγελάδα με χυλό που έχει υποστεί ζύμωση ώστε να αποδώσει περισσότερο γάλα, το γάλα εκπέμπει μια δυσάρεστη μυρωδιά. Όταν ο άνθρωπος απορροφάται υπερβολικά από τα μικροπράγματα του κόσμου, η συμπεριφορά και ο χαρακτήρας του γίνονται δυσάρεστα. Είναι πράγματι τραγικό το να γίνεσαι μάρτυρας της πτώσης του τέκνου της αθανασίας, ενώ αγωνίζεται μέσα στην απόγνωση και την αγωνία. Μόνο εάν ο καθένας σας εξετάσει: «Ποιες είναι οι δυνατότητές μου; Ποια είναι η θέση μου;» Τότε σύντομα θα συνειδητοποιήσετε την πτώση σας. Θα φάει ποτέ μια τίγρη, όσο πεινασμένη κι αν είναι, ποπ-κορν ή φιστίκια; Εστιάστε στον στόχο με το δικαίωμα που σας δίνει η καταγωγή σας. Πώς μπορεί ο παπαγάλος να γευτεί τη γλυκύτητα του μάνγκο, εάν ραμφίζει τον καρπό του βαμβακιού; Ας είναι η προσπάθειά σας συμβατή με το μεγαλείο του στόχου. Ποτέ μην επιβραδύνετε την προσπάθεια, ανεξάρτητα από τα εμπόδια, ή τη διάρκεια του ταξιδιού. Ο στόχος θα σας πλησιάσει πιο γρήγορα από τον ρυθμό με τον οποίο εσείς πλησιάζετε τον στόχο. Ο Θεός είναι τόσο πρόθυμος να σας λυτρώσει όσο εσείς είστε πρόθυμοι να λυτρωθείτε.\nΤα χρήματα μπορούν να αγοράσουν φάρμακα, αλλά μόνο η ψυχική ηρεμία και η ικανοποίηση μπορούν να εγγυηθούν την υγεία. Μπορούν να προσλάβουν εξειδικευμένο ιατρικό προσωπικό, αλλά η ζωή δεν μπορεί να εξασφαλιστεί με μίσθωση. Λέγεται πως ο Θεός ενσαρκώνεται για να ενθαρρύνει τους μοναχούς. Με το ‘μοναχός’, δεν εννοούν τους κατοίκους στις σπηλιές των Ιμαλαΐων. Εννοούν το ενάρετο άτομο που επηρεάζει την εσωτερική πραγματικότητα όλων, με την εξωτερική του εμφάνιση να μην είναι παρά μια μάσκα που σας κάνει να τον εκτιμήσετε. Είστε όλοι ‘μοναχοί’, γιατί είστε όλοι ενσαρκώσεις της ευδαιμονίας, της ειρήνης και της αθανασίας. Όμως, αφήνοντας τον φλοιό του εγώ ν’ αναπτύσσεται και να γίνεται όλο και πιο παχύς, η αληθινή σας φύση αμαυρώνεται. Με τη συντροφιά ανθρώπων εστιασμένων στο Θείο, με συστηματικό αυτοέλεγχο και αυτοβελτίωση, μπορείτε να ξεπεράσετε την πλάνη που σας κάνει να ταυτίζεστε με το σώμα, τις ανάγκες και τις επιθυμίες του.\nΥπάρχει μια ιδιαίτερη σημασία στο γεγονός ότι ο Βιγκνέσβαρα τοποθετείται στην πρώτη γραμμή πριν από οποιαδήποτε ανάληψη υποχρέωσης. Σε ένα δάσος, όταν ένας ελέφαντας κινείται μέσα από τη ζούγκλα, ανοίγει το δρόμο για να ακολουθήσουν άλλοι. Παρομοίως, επικαλούμενοι τον Γκανέσα, το μονοπάτι εξομαλύνεται ώστε να διεκπεραιωθούν οι υποχρεώσεις σας. Το πόδι του ελέφαντα είναι τόσο μεγάλο που όταν κινείται μπορεί να εξαλείψει τα ίχνη οποιουδήποτε άλλου ζώου. Εδώ και πάλι, η συμβολική έννοια είναι ότι όλα τα εμπόδια στο δρόμο θα αρθούν, όταν απονέμεται φόρος τιμής στον Γκανέσα. Το ταξίδι της ζωής γίνεται πιο ομαλό και πιο ευχάριστο με τη χάρη του Γκανέσα. Την ημέρα του εορτασμού του, οι μαθητές τοποθετούν βιβλία μπροστά από το ειδώλιο του Γκανέσα και προσφέρουν λατρεία. Προσεύχονται στη θεότητα ώστε να φωτίσει τον νου τους. Ως εκ τούτου, ο Γκανέσα είναι γνωστός ως Μπούντι Πραντάγιακα –αυτός που χαρίζει ευφυΐα. Ο Βινάγιακα είναι μια θεότητα που εμπερικλείει το σύμπαν. Είναι μια θεότητα άπειρης δύναμης.\n- Μπάμπα, από ομιλία που δόθηκε στις 4 Σεπτεμβρίου 1989\nΈνα άλλο όνομα για τον Βινάγιακα είναι το Βιγκνέσβαρα. Ίσβαρα είναι εκείνος που διαθέτει κάθε πιθανή μορφή πλούτου: υλικό πλούτο, γνώση, υγεία, ευδαιμονία, ομορφιά κ.λπ. Βιγκνέσβαρα είναι εκείνος που προάγει τον πλούτο όλων αυτών των μορφών και απομακρύνει όλα όσα εμποδίζουν την απόλαυσή του. Παρέχει όλες αυτές τις μορφές πλούτου σ’ εκείνους που Τον λατρεύουν. Ο Βινάγιακα περιγράφεται ως Πράταμα Βάντανα (η πρώτη θεότητα που πρέπει να λατρεύεται). Καθώς όλοι στον κόσμο επιθυμούν πλούτο και ευημερία, όλοι προσφέρουν την πρώτη θέση λατρείας στον Βιγκνέσβαρα. Μόνο όταν γίνουν κατανοητές οι εσωτερικές έννοιες των διαφόρων πτυχών που σχετίζονται με το Θείο, μπορεί να προσφερθεί στον Θεό λατρεία με ουσιαστικό τρόπο. Δυστυχώς, καθώς μόνο οι επιφανειακές και κοσμικές έννοιες των γραπτών κειμένων εκτίθενται σήμερα, η αφοσίωση των ανθρώπων εξασθενεί συνεχώς. Είναι σημαντικό για όλους να κατανοήσουν την εσωτερική έννοια των Βεδαντικών κειμένων.\n- Μπάμπα, από ομιλία που δόθηκε στις 12 Σεπτεμβρίου 1991\nΟ Βινάγιακα ονομάζεται και Γκαναπάτι. Το όνομα αυτό σημαίνει ότι είναι ο Κύριος των γκάνας (θεϊκές οντότητες). Σημαίνει επίσης ότι είναι ο κύριος της διάνοιας και της δύναμης της διάκρισης στον άνθρωπο. Διαθέτει μεγάλη ευφυΐα και γνώση. Τέτοιου είδους γνώση πηγάζει από ένα αγνό και ιερό μυαλό. Αυτή η γνώση οδηγεί στη σοφία. Περιγράφεται ως ο Κύριος της διάνοιας (Μπούντι) και της σοφίας (Σίντι). Αυτές οι δύο αναφέρονται ως οι σύζυγοι του Βινάγιακα. Το ποντίκι είναι το όχημα του Βινάγιακα. Είναι ένα σύμβολο της προσκόλλησης στις κοσμικές τάσεις. Είναι γνωστό ότι αν θέλετε να πιάσετε ένα ποντίκι, τοποθετείτε κάτι φαγώσιμο με έντονη μυρωδιά μέσα σε μια ποντικοπαγίδα. Το ποντίκι μπορεί να βλέπει καλά στο σκοτάδι. Ως όχημα του Βινάγιακα, το ποντίκι συμβολίζει ένα πλάσμα που οδηγεί τον άνθρωπο από το σκοτάδι στο φως. Ο Βινάγιακα, επομένως, απομακρύνει όλες τις αρνητικές ιδιότητες, τις κακές συνήθειες και τις άσχημες σκέψεις των ανθρώπων και τους καλλιεργεί καλές ιδιότητες, ενάρετη συμπεριφορά και θετικές σκέψεις.\nΑπό σήμερα αξιοποιήστε τον ενθουσιασμό της νιότης ώστε να μεταφέρετε σε κάθε δρόμο και σοκάκι τη δόξα του ονόματος του Κυρίου. Ολόκληρη η ατμόσφαιρα είναι επιφορτισμένη με ηλεκτρομαγνητικά κύματα. Εξ αιτίας της ρύπανσης που προκαλείται από αυτά τα κύματα, οι καρδιές των ανθρώπων μολύνονται επίσης. Για να εξαγνίσετε αυτήν την ατμόσφαιρα, πρέπει να ψάλλετε το όνομα του Κυρίου. Υπάρχει μόλυνση στον αέρα που αναπνέετε, στο νερό που πίνετε και στα τρόφιμα που καταναλώνετε. Όλη η ζωή σας έχει μολυνθεί. Όλα αυτά πρέπει να εξαγνιστούν, διαχέοντας στην ατμόσφαιρα το Θείο Όνομα. Οι άνθρωποι θαυμάζουν την ομορφιά της Φύσης, αλλά δεν γνωρίζουν την ομορφιά της καρδιάς τους. Κάντε την καρδιά σας όμορφη, στολίζοντάς την με την άγια αγάπη του Θεού. Ψάλλετε το Όνομα με τις καρδιές σας γεμάτες χαρά.\n- Μπάμπα, από ομιλία που δόθηκε στις 14 Ιανουαρίου 1995\nΗ απόδειξη της βροχής είναι στην υγρασία του εδάφους. Η απόδειξη της αφοσίωσης είναι η γαλήνη που διακατέχει τον πιστό, η γαλήνη που τον προστατεύει από τις επιθέσεις της επιτυχίας και της αποτυχίας, της φήμης, της ατίμωσης, του κέρδους και της απώλειας. Η πνευματική σοφία (γκνιάνα) είναι το τρένο-εξπρές. Απλά επιβιβαστείτε, αυτό είναι αρκετό. Θα σας μεταφέρει απευθείας στον προορισμό. Η αφοσίωση (μπάκτι) είναι το βαγόνι. Αν και μπορεί να αποσυνδεθεί από το ένα τρένο και να συνδεθεί με ένα άλλο, εάν εισέλθετε, δεν χρειάζεται να ανησυχείτε. Εφ’ όσον μείνετε στη θέση σας, είναι υποχρεωμένο να σας οδηγήσει στον προορισμό. Η δράση (κάρμα) είναι το συνηθισμένο τρένο. Εάν επιβιβαστείτε, πρέπει να αποβιβαστείτε, να μπαίνετε και να βγαίνετε σε κάθε διασταύρωση, να φορτώνετε τις αποσκευές σας και να τις ξεφορτώνετε και να κοπιάσετε πολύ για να φτάσετε στον προορισμό σας. Η αφοσίωση όμως είναι αρκετή ακόμη και για να αποκτήσετε πνευματική σοφία. Καταλήγει κι αυτή στο να βλέπετε μόνο τον Θεό σε όλους και καταστρέφει τον εγωισμό.\n- Μπάμπα, ομιλία που δόθηκε στις 15 Δεκεμβρίου 1963\nΤέσσερις ασθενείς επισκέφθηκαν έναν γιατρό. Ο γιατρός εξέτασε τον πρώτο ασθενή και του είπε: «Δεν έχετε τίποτα σοβαρό. Θα αισθανθείτε καλύτερα με ένα ζεστό αφέψημα για το στομάχι σας!» Στον δεύτερο, δίνει ένα φάρμακο για να θεραπεύσει το πρόβλημα τυμπανισμού που είχε. Στο τρίτο συνταγογραφεί ένα καθαρτικό. Όταν εξέτασε τον τέταρτο, ο γιατρός δήλωσε ότι πρέπει να υποβληθεί σε εγχείρηση αμέσως. Μήπως ο γιατρός είχε κακή πρόθεση προς αυτόν; Καθόλου. Η ασθένειά του ήταν διαφορετική. Υπέφερε από σκωληκοειδίτιδα, η οποία απαιτούσε άμεση επέμβαση. Παρομοίως, κρίνοντας από τις σκέψεις και τη συμπεριφορά διαφορετικών ατόμων, επιβάλλω διαφορετικά είδη θεραπείας κατάλληλα για το καθένα από αυτά. Δεν κοιτάζω μερικούς ανθρώπους. Δεν απευθύνομαι σε άλλους. Απομακρύνομαι από κάποιους άλλους. Όλα αυτά είναι διαφορετικοί τύποι συνταγών. Μόλις συνειδητοποιήσετε ότι η συμπεριφορά σας είναι υπεύθυνη για τη στάση του Σουάμι, θα διορθώσετε τον εαυτό σας και θα συμπεριφέρεστε ορθά στο μέλλον.\n- Μπάμπα, από ομιλία που δόθηκε στις 31 Μαΐου 1990\nΟ Θεός είναι η ενσάρκωση της Αγάπης. Η αγάπη είναι η φύση Του. Η αγάπη Του διαπερνά ολόκληρη τη δημιουργία. Αυτή η θεϊκή αγάπη είναι παρούσα στον καθένα και σε όλους. Η αγνή αγάπη περιγράφεται ως πέρα από το λόγο και τον νου –είναι πέρα από κάθε περιγραφή. Η θεϊκή αγάπη δεν μπορεί να αποκτηθεί μέσω ακαδημαϊκών γνώσεων, πλούτου ή φυσικών δυνάμεων. Ο Θεός, που είναι η ενσάρκωση της αγάπης, μπορεί να επιτευχθεί μόνο μέσω της αγάπης, όπως ο λαμπερός ήλιος μπορεί να ιδωθεί μόνο μέσω του δικού του φωτός. Δεν υπάρχει τίποτα πολυτιμότερο σε αυτόν τον κόσμο από τη θεϊκή αγάπη. Ο Θεός είναι πέρα απ’ όλες τις ιδιότητες και τους περιορισμούς. Εξ ου και η αγάπη Του είναι πέρα από κάθε προσδιορισμό. Αλλά η ανθρώπινη αγάπη, επειδή διέπεται από ιδιότητες και περιορισμούς, οδηγεί σε προσκόλληση ή αποστροφή. Η αγάπη δεν πρέπει να θεμελιώνεται πάνω σε προσδοκίες για ανταμοιβή ή ανταπόδοση, όπως συμβαίνει με μια εμπορική συμφωνία. Η αγάπη δεν είναι είδος εμπορίου, όπως ένα δάνειο με πρόγραμμα αποπληρωμής. Η αγνή αγάπη, που δεν είναι παρά αυθόρμητη προσφορά, μπορεί να πηγάζει μόνο από μια αγνή καρδιά.\nΟ αέρας που αναπνέετε, το νερό που πίνετε, η γη πάνω στην οποία βαδίζετε, όλα είναι δώρα του Θεού. Πόσο ευγνώμονες είστε στον ήλιο, που παρέχει φως, το οποίο δεν μπορεί να εξισωθεί με όλους τους ηλεκτρικούς λαμπτήρες του κόσμου; Μπορούν όλες οι αντλίες του κόσμου να παρέχουν τόσο πολύ νερό όσο προσφέρεται από μια μόνο βροχή; Μπορούν όλοι οι ανεμιστήρες του κόσμου να προσφέρουν τόσο πολύ αεράκι όσο σας χαρίζει η πνοή του ανέμου; Όντας αγνώμονες για τα θεϊκά δώρα, πολλοί από εσάς κυνηγάτε τα επουσιώδη και σπαταλάτε τη πολύτιμη ζωή σας. Οι μεγάλοι αρχαίοι σοφοί θεώρησαν την αφοσίωση ως μέσο έκφρασης ευγνωμοσύνης στη Θεία Πρόνοια. Η πρώτη ποιότητα που όλοι πρέπει να καλλιεργήσουμε είναι η ευγνωμοσύνη στον Θεό. Οι άνθρωποι νιώθουν ευγνωμοσύνη ακόμη και για μικρές πράξεις που γίνονται προς εξυπηρέτησή τους. Δεν είναι απαραίτητο να είμαστε ευγνώμονες στον Θεό, που μας έχει προσφέρει τόσα πολλά και ουσιώδη οφέλη μέσω της Φύσης και των πέντε στοιχείων;\n- Μπάμπα, από ομιλία που δόθηκε στις 14 Ιανουαρίου 1989\nΤι εννοούμε πραγματικά μιλώντας για την ελευθερία του ατόμου; Κανείς στον κόσμο δεν έχει απόλυτη ελευθερία. Μερικοί άνθρωποι πιστεύουν ότι ελευθερία σημαίνει το να είσαι σε θέση να εκφράζεις οτιδήποτε αισθάνεσαι. Η αληθινή ελευθερία συνίσταται στην αναγνώριση του Θεού, τον οποίον γνωρίζοντας, όλα τα άλλα αποβαίνουν γνωστά. Η ελευθερία πρέπει να αναδύεται από την καρδιά. Η «Καρδιά» εδώ δεν είναι η φυσική σας καρδιά ούτε σχετίζεται με κάποιο συγκεκριμένο μέρος, χρόνο ή άτομο ή χώρα! Η Καρδιά αναφέρεται σε αυτήν τη θεϊκή αρχή που είναι εξίσου παρούσα παντού, ανά πάσα στιγμή και σε όλους τους ανθρώπους, σε κάθε χώρα. Μόνο όταν η ενότητα και η αρμονία επιτευχθεί εσωτερικά, η ελευθερία αποκτά νόημα. Χωρίς αυτά, το να μιλάς για ελευθερία δεν είναι παρά άδειες λέξεις, χωρίς κανένα αντίκρισμα στην πραγματική ζωή. Επίσης, μην νομίζετε ότι πνευματικότητα σημαίνει το να είστε μόνοι και να ζείτε στην απομόνωση. Ο στόχος της πνευματικότητας είναι να σπείρει τους σπόρους της αγάπης σε όλη την ανθρωπότητα και να επιτρέψει στα μπουμπούκια της Ειρήνης ν’ ανθίσουν στον κάθε νου.\nΕνδιαφέρομαι περισσότερο για τις τέχνες της πνευματικότητας, τις εξευγενισμένες τέχνες, παρά για τις καλές τέχνες. Επιθυμώ να απεικονίζονται στον χορό θέματα που σας ανυψώνουν πνευματικά, όπως η Ράντα και ο Κρίσνα και η υπέροχη σχέση τους, τα οποία είναι πέρα από την κατανόηση των ανθρώπων. Πρέπει να εγκαταλείψετε θέματα που αφορούν μέθυσους, κακούς, εξουσιαστές και γελωτοποιούς, τα οποία ικανοποιούν χυδαίες προτιμήσεις. Προσαρμόστε όλα τα είδη του χορού και των θεατρικών παραστάσεων στη λογική της πνευματικής ώθησης της ανθρωπότητας. Καλλιεργήστε αυτή την τάση, ενθαρρύνετέ την και φέρτε τους ανθρώπους λίγο πιο κοντά στον Στόχο. Το ανθρώπινο ον, θα μπορούσαμε να πούμε, πως είναι ένας συνδυασμός ζωώδους και αγγελικής φύσης. Ο άνθρωπος φέρει εντός του τον λύκο, τον πίθηκο, τον ταύρο, το τσακάλι, το φίδι, το παγώνι, την αρκούδα –αλλά πίσω από όλα αυτά, υπάρχει η αγνή Θεϊκή Σπίθα. Είναι καθήκον όλων όσων ασχολούνται με τις αισθήσεις να μετατρέψουν τις κατώτερες αξίες, οι οποίες τώρα κυριαρχούν, και να τις μεταμορφώσουν σε υψηλότερες.\n- Μπάμπα, από ομιλία που δόθηκε στις 14 Δεκεμβρίου 1963\nΗ λανθασμένη αντίληψη ότι ο κόσμος είναι αληθινός και ότι είστε το σώμα, έχει ριζώσει τόσο βαθιά εντός σας, μέσα από μια σειρά γεννήσεων, ώστε μπορεί να ξεριζωθεί μόνο μέσω ενός πολύ ισχυρού φαρμάκου που θα χορηγείται συνεχώς. Το φάρμακο «Ράμα, Ράμα, Ράμα» (η επανάληψη του ονόματος του Θεού) πρέπει να λαμβάνεται και να απορροφάται χωρίς διακοπή. Η θεραπευτική του ουσία θα ταξιδέψει σε κάθε μέλος, σε κάθε αισθητήριο όργανο, σε κάθε νεύρο και σε κάθε σταγόνα αίματος. Κάθε άτομο μέσα σας θα μεταστοιχειωθεί σε Ράμα. Πρέπει να λιώσετε στο χωνευτήριο και να χυθείτε στο καλούπι του Ράμα και να γίνετε Ράμα. Αυτή είναι η καρποφορία της πραγματικής σοφίας, της πραγματικής αφοσίωσης! Αυτό το αποτέλεσμα της εξύμνησης του Ράμα, του Κρίσνα ή οποιουδήποτε άλλου ονόματος θα το βιώσει κανείς, όταν αυτό ψάλλεται συνεχώς με καθαρή καρδιά και όταν αφομοιώνεται από τον νου! Το Όνομα και μόνο θα σας βοηθήσει να ελέγξετε όλες τις ιδιοτροπίες των αισθήσεων, που σας μεταφέρουν μακριά στην αυταπάτη της ματαιοδοξίας.\n- Μπάμπα, από ομιλία που δόθηκε στις 1 Ιανουαρίου 1967\nΜε σκοπό να διδάξει στην ανθρωπότητα την αλήθεια της Θεϊκής Αγάπης, η ίδια η Αγάπη ενσαρκώνεται στη γη με ανθρώπινη μορφή. Οι γραφές δηλώνουν ότι ο Θεός κατεβαίνει στη γη για να διδάξει στην ανθρωπότητα τους τρόπους της Ηθικής Αρετής, της Δικαιοσύνης και της Αλήθειας. «Ενσαρκώνομαι στη γη από εποχή σε εποχή για να εγκαθιδρύσω τον Νόμο της Δικαιοσύνης» –Αυτή είναι η δήλωση του Κρίσνα στη Γκίτα. Μόλις οι άνθρωποι γεμίσουν με αγάπη, η Αρετή, η Δικαιοσύνη και η Αλήθεια θα εδραιωθούν εντός τους. Χωρίς αγάπη, η δικαιοσύνη θα καταλήξει μια μηχανική τελετουργία. Τι είδους ηθική αρετή μπορεί να υπάρξει χωρίς αγάπη; Τι είδους δικαιοσύνη μπορεί να υπάρξει; Όλα αυτά θα μοιάζουν με ένα άψυχο πτώμα. Η αγάπη είναι ζωή. Χωρίς αγάπη, κανένας άνθρωπος δεν μπορεί να υπάρξει ούτε για μια στιγμή. Ως εκ τούτου, η Αγάπη είναι η μορφή του Θεού. Είναι για να κηρύξει τη θρησκεία της Αγάπης που ο Αβατάρ Κρίσνα και άλλες θεϊκές ενσαρκώσεις έκαναν την εμφάνισή τους στη γη.\n- Μπάμπα, από ομιλία που δόθηκε στις 2 Σεπτεμβρίου 1991\nΟ Κρίσνα, εκπληρώνοντας τη υπόσχεση που είχε δώσει στη Μητέρα Γη, απήλλαξε τον κόσμο από πολλούς κακούς κυβερνήτες και προσπάθησε να εγκαθιδρύσει το βασίλειο της Δικαιοσύνης για να προστατεύσει το καλό. Ο Θεός ενσαρκώνεται από καιρό εις καιρό για να προστατεύει τους ενάρετους, να τιμωρήσει τους κακούς και να εδραιώσει τη δικαιοσύνη. Ο Κρίσνα λέγεται ότι έχει καταστρέψει πολλούς κακούς ανθρώπους. Αυτό όμως δεν είναι απόλυτα σωστό. Είναι η δική τους αρνητικότητα που κατέστρεψε αυτούς τους ανθρώπους. Μπορεί να τεθεί το ερώτημα: «Δεν είναι ο Κρίσνα που σκότωσε τον Κάμσα;» Καθόλου. Αυτή είναι η εκδοχή του βιβλίου. Στην πραγματικότητα, ήταν η ίδια η έντονη αυταπάτη του Κάμσα που τον σκότωσε. Πάντα τον στοίχειωνε ο φόβος του Κρίσνα. Ο θάνατός του ήταν αποτέλεσμα και αντίδραση αυτού του φόβου. Οι σκέψεις κάποιου καθορίζουν το πεπρωμένο του. Ως εκ τούτου, οι άνθρωποι πρέπει να καλλιεργούν καλές σκέψεις και να αποφεύγουν όλα τα κακά συναισθήματα. Ο Θεός δεν αντιπαθεί κανέναν. Δεν φθονεί κανέναν. Δεν έχει κακή πρόθεση για κανέναν. Ούτε έχει ευνοούμενους. Η χάρη που δέχεται κάποιος είναι το αποτέλεσμα των δικών του συναισθημάτων.\n- Μπάμπα, από ομιλία που δόθηκε στις 29 Αυγούστου, 1994\nΥπάρχει μόνο μία αρσενική αρχή στη δημιουργία, ο Θεός. Η ίδια η δημιουργία και όλες οι εκδηλώσεις της είναι θηλυκού γένους· απλώς υπάρχουν αντρικοί ρόλοι. Επίσης, δεν υπάρχει κανένας ανόητος ή σε άγνοια. Είναι κι αυτός ένας ρόλος που υποδύεται ο Υπέρτατος Εαυτός, ο οποίος είναι η ίδια η Γνώση. Θυμηθείτε αυτό και μην αργοπορείτε στο ταξίδι σας προς τον Θεό. Όταν πρόκειται να κάνετε ένα ταξίδι, γεμίζετε τη δεξαμενή βενζίνης με καύσιμα, έτσι δεν είναι; Εάν επρόκειτο να κρατήσετε το αυτοκίνητο στο γκαράζ, θα γεμίζατε τη δεξαμενή καθημερινά; Λοιπόν, το σώμα σας τροφοδοτείται επίσης με καύσιμα, έτσι ώστε να μπορεί να συνεχίσει ένα ταξίδι: το εσωτερικό ταξίδι προς τον Θεό. Αυτό το ταξίδι πραγματοποιείται μέσα από καλές δραστηριότητες, των οποίων τα αποτελέσματα αφιερώνονται στον Θεό. Προσεκτικά να διακρίνετε και να εκτελείτε τα καθήκοντα που σχετίζονται με το σώμα, ώστε η καταπόνηση του σώματος να στοχεύει στην απελευθέρωση της ψυχής, που είναι φυλακισμένη εντός του. Θυμηθείτε, δεν καταφέρνουν όλες οι σταγόνες της βροχής, που πέφτουν από τον ουρανό, να φτάσουν στη θάλασσα. Μόνο εκείνες που ρέουν προς ένα ποτάμι που κυλάει, επιτυγχάνουν τον στόχο, γιατί παρόλο που όλες οι σταγόνες προέρχονται από τη θάλασσα, μόνο λίγες λαχταρούν να επιστρέψουν στην πηγή!\n- Μπάμπα, από ομιλία που δόθηκε στις 15 Σεπτεμβρίου, 1963\nΥπάρχει τεράστια διαφορά μεταξύ της κατάστασης σήμερα και πριν από πέντε αιώνες, στον τομέα του ελέγχου των αισθήσεων. Σήμερα, οι αισθήσεις έχουν ελεύθερο πεδίο εκδήλωσης. Οι άνθρωποι είναι σκλάβοι της απληστίας, της λαγνείας και του εγωισμού. Το λάθος βαρύνει εξ ολοκλήρου τους γονείς και τους ηλικιωμένους. Όταν τα παιδιά υιοθετούν την πνευματικότητα, πολλοί τα χλευάζουν και εφιστούν την προσοχή τους, εκλαμβάνοντας αυτή τη στάση ως ένδειξη παραφροσύνης. Πολλοί εξακολουθούν να πιστεύουν ότι η θρησκεία είναι μια ενασχόληση για ηλικιωμένους, όχι για νέους. Μόνο εάν ενθαρρύνετε τα παιδιά προς αυτήν την κατεύθυνση, θα έχουν τη δυνατότητα να εξοπλιστούν καλύτερα για τη μάχη της ζωής. Στις εφημερίδες διαβάζετε υπέροχες ιστορίες επιτυχίας, αλλά όλες αφορούν την υλική πραγματικότητα. Ο καθένας πρέπει να δώσει τη μάχη ενάντια στους πειρασμούς των αισθήσεων, να κυριαρχήσει στους εσωτερικούς του εχθρούς και να μάθει να θριαμβεύει επί του εγωισμού του. Αυτή είναι η πραγματική νίκη που αξίζει πραγματικά συγχαρητήρια. Αυτό ανέφερα πριν ως πραγματική αυτοκυριαρχία και ελευθερία. Επομένως, να θέσετε όλ’ αυτά σ’ εφαρμογή και να συμβουλεύετε τα παιδιά σας ως εξής: «Να είστε πεπεισμένοι ότι υπάρχει Θεός, που μας καθοδηγεί και μας προστατεύει. Να Τον θυμάστε με ευγνωμοσύνη. Να προσεύχεστε σε Αυτόν ώστε να σας καταστήσει αγνούς. Αγαπάτε όλους, υπηρετείτε όλους. Φροντίστε να βρίσκεστε με ενάρετη συντροφιά.»\n- Μπάμπα, από ομιλία που δόθηκε την 1η Ιανουαρίου 1967\nΗ ανιδιοτελής δράση είναι το ιδανικό στο οποίο πρέπει να στοχεύετε. Αλλά τώρα, όλα αξιολογούνται από το αποτέλεσμα, από το κέρδος που αποφέρουν. Εάν κάνετε αέρα σ’ ένα άτομο από αγάπη, όταν σταματήσετε, το άτομο δεν μπορεί να σας κατηγορήσει, αλλά όταν ένας αμοιβόμενος υπάλληλος σταματήσει, ο εργοδότης τον επιπλήττει. Στην πρώτη περίπτωση, η πράξη γίνεται χωρίς εγωιστική επιθυμία. Ο στόχος δεν είναι η επιδίωξη του κέρδους. Η επιθυμία για κέρδος είναι σαν τους δηλητηριώδεις κυνόδοντες. Όταν ξεριζωθούν, το φίδι του κάρμα καθίσταται ακίνδυνο. Η κατάλληλη πειθαρχία για την απόκτηση της στάσης που δεν διαμορφώνεται από την επιθυμία, είναι η αφοσίωση και αυτό είναι δυνατό μόνο όταν έχετε απόλυτη πίστη στον Θεό. Αυτή η πίστη εδραιώνεται μέσω της πνευματικής προσπάθειας. Τώρα, η πνευματική προσπάθεια είναι σαν τα πρόχειρα γεύματα που τρώει κάποιος. Τα κύρια πιάτα όμως είναι όλα του κόσμου, από τον κόσμο. Ωστόσο, η πνευματική μερίδα πρέπει ν’ αποτελεί το μεγαλύτερο μέρος του γεύματος.\n- Μπάμπα, από ομιλία που δόθηκε την 15η Σεπτεμβρίου 1963\nΗ ημέρα σας γίνεται ιερή μόνο όταν την εξαγιάζετε με πνευματική άσκηση, όχι διαφορετικά. Η πνευματικές ασκήσεις μπορούν ν’ αναπτυχθούν μόνο σε έναν αγρό που λιπαίνεται με αγάπη. Η ανιδιοτελής αγάπη είναι προϋπόθεση για την αφοσίωση στον Θεό. Η επιθυμία και η βαθιά αγάπη που τρέφετε σήμερα για τα υλικά αντικείμενα, το όνομα, τη φήμη, τη σύζυγο και τα παιδιά, πρέπει να εξαγιαστούν και να ενταχθούν κάτω από μια υπέρτερη δύναμη, την Αγάπη για τον Θεό. Προσθέστε δύο κουταλιές νερό σε δύο λίτρα γάλα και το νερό θα εκληφθεί ως γάλα. Προς το παρόν, όμως, η πνευματική σας άσκηση μπορεί να παρομοιαστεί ως η ανάμιξη δύο λίτρων νερού με δύο κουταλιές γάλα! Να έχετε την Αγάπη για τον Θεό να γεμίζει και να συνεπαίρνει την καρδιά σας. Τότε, δεν θα μπορείτε να μισείτε κανέναν, δεν θα μπορείτε να επιδίδεστε σε ανθυγιεινές αντιπαλότητες και δεν θα βρίσκετε λάθη σε κανέναν. Η ζωή σας θα κυλά ομαλά, γλυκά και γαλήνια!\nΣήμερα οι άνθρωποι καταλαμβάνονται από φόβο, γιατί τους λείπει η Αυτοπεποίθηση. Η ζωή δεν έχει νόημα χωρίς πίστη στον Εαυτό. Η Αυτοπεποίθηση σας δίνει κουράγιο. Οι πρόγονοί μας ζούσαν μια ιερή ζωή με πνευματικές ασκήσεις, μέσα στα πυκνά δάση ανάμεσα σε άγρια ζώα και κακούς δαίμονες, χωρίς καθόλου φόβο. Ποια ήταν η πηγή του θάρρους και της δύναμης τους; Δεν είχαν καμία προσκόλληση στο σώμα. Πίστευαν απόλυτα ότι ήταν ο θείος Εαυτός-Άτμα! Ποιο ήταν το όπλο που έφεραν μαζί τους; Το όπλο της Αυτοπεποίθησης! Με αυτό, θα μπορούσαν ακόμη και να εξημερώσουν άγρια ζώα όπως τα λιοντάρια και τις τίγρεις και να παίζουν μαζί τους άφοβα! Σήμερα, οι άνθρωποι δεν έχουν πίστη στον Εαυτό και ρωτούν «Πού είναι ο Εαυτός;» Ο Εαυτός είναι παντού! Ο ίδιος Εαυτός υπάρχει σε όλα τα όντα! Με χέρια, πόδια, μάτια, κεφάλι, στόμα και αυτιά παντού, έμφυτος μέσα σε κάθε ον, ο Θεός διαπερνά ολόκληρο το σύμπαν.\n- Μπάμπα, από ομιλία που δόθηκε στις 16 Μαΐου 2002\nΔεν μπορείτε να νιώθετε πάντα ευχαρίστηση. Η ευχαρίστηση είναι ένα διάλειμμα μεταξύ δύο περιόδων πόνου. Είναι σαν τον ήλιο και τη σκιά. Πρέπει να καταβάλετε προσπάθειες ώστε ν’ αντιμετωπίζετε και τα δύο με την ίδια ατάραχη στάση. Οι άνθρωποι θέλουν να παίρνουν πάντα ό,τι επιθυμούν, και όταν αυτό δεν συμβαίνει, απογοητεύονται. Ο φάρος της ελπίδας γι’ αυτόν τον ωκεανό της ζωής είναι ο Θεός, ο οποίος είναι η μόνη σταθερή οντότητα. Αυτός ο φάρος είναι αλάθητος. Επομένως, να ασχολείστε με θεϊκές δραστηριότητες και με απόλυτη αφοσίωση. Ενσαρκώσεις του Θεϊκού Εαυτού! Zήστε κάνοντας αγνές σκέψεις, ακούγοντας θετικά πράγματα, μιλώντας με καλά λόγια και κάνοντας ενάρετες πράξεις. Εάν όλοι σας υιοθετήσετε αυτό το μονοπάτι, η ευτυχία και η ευημερία θα βασιλεύσουν στον κόσμο. Καμία κυβέρνηση, κανένας πολιτικός ή οποιοσδήποτε άλλος στον κόσμο δεν μπορεί να σας προστατεύσει από τα προβλήματα και τις συμφορές. Υπάρχει μόνο ένας που μπορεί να σας προστατεύσει και αυτός είναι ο Θεός. Αναζητώντας την προστασία Του, να προσεύχεστε ολόψυχα: «Είθε όλοι οι άνθρωποι στον κόσμο να είναι ευτυχισμένοι».\n- Μπάμπα, από ομιλία που δόθηκε στις 14 Απριλίου 1993\nΟ Θεός σας έχει προικίσει με όλο τον πλούτο και τις θεϊκές του δυνατότητες. Είστε οι κληρονόμοι αυτού του πλούτου. Πρέπει να ανακαλύψετε τι είδους είναι αυτός ο πλούτος. Ο πλούτος του Σάι είναι αγνή, ανιδιοτελής και απεριόριστη Αγάπη. Αυτή είναι η αλήθεια. Τα πλούτη Του δεν είναι τα οικοδομήματα που βλέπετε εδώ. Είναι αγνή, ανιδιοτελής αγάπη μόνο. Πρέπει να κληρονομήσετε αυτήν την αγάπη, να γεμίσετε με αυτήν και να την προσφέρετε στον κόσμο. Αυτή είναι η υπέρτατη ευθύνη σας ως πιστοί του Σάι. Τι μπορείτε να προσφέρετε εσείς στον Κύριο που είναι παντοδύναμος, πανταχού παρών και παντογνώστης; Οι διάφορες προσφορές προς Αυτόν δίνονται στα πλαίσια της αυταπάτης σας. Ενσαρκώσεις του Θεού! Για να πραγματώσετε τον Θεό, η Αγάπη είναι ο ευκολότερος δρόμος. Όπως μπορείτε να δείτε το φεγγάρι μόνο με το φως του φεγγαριού, ο Θεός, που είναι η ενσάρκωση της Αγάπης, μπορεί να επιτευχθεί μόνο μέσω της Αγάπης. Θεωρήστε την Αγάπη ως την αναπνοή της ζωής σας. Η Αγάπη ήταν η πρώτη ποιότητα που αναδύθηκε στη διαδικασία της δημιουργίας. Όλες οι άλλες ποιότητες ακολούθησαν. Γι’ αυτό, γεμίστε τις καρδιές σας με Αγάπη και θεμελιώστε τη ζωή σας πάνω σ’ αυτήν!\n- Μπάμπα, από ομιλία που δόθηκε στις 23 Νοεμβρίου 1986\nΛέτε ότι όλοι είναι αδελφοί και αδελφές σας, αλλά πόσοι μεταφράζουν αυτό το ιδεώδες σε πράξη; Οι ενέργειές σας πρέπει να εναρμονίζονται με τα λόγια σας. Ο Ιησούς δίδαξε «την αδελφοσύνη των ανθρώπου και την πατρότητα του Θεού». Αυτή η αλήθεια είναι επίσης η παράδοση της Ινδίας. Μπορεί να μην έχετε υλικά πλούτη, όμως φτάνει να έχετε αυτοπεποίθηση και αυτοσεβασμό. Να σέβεστε τους πάντες. Να προσφέρετε Namaskar (χαιρετισμό) στους ηλικιωμένους με όλη σας την καρδιά. Ποια είναι η εσωτερική έννοια αυτού του χαιρετισμού; Όταν χαιρετάτε, ενώνετε τις παλάμες σας και τις φέρνετε κοντά στην καρδιά σας. Τα πέντε δάχτυλα κάθε χεριού συμβολίζουν τα πέντε αισθητήρια όργανα της δράσης και τα πέντε αισθητήρια όργανα της αντίληψης. Αυτά τα δέκα αισθητήρια όργανα πρέπει να ακολουθούν τις κατευθύνσεις της καρδιάς σας, τη συνείδησή σας. Αυτός είναι αληθινός χαιρετισμός. Καθημερινά, να σπέρνετε τους σπόρους των καλών σκέψεων, να τους ποτίζετε με καλές ενέργειες και να αφαιρείτε τα ζιζάνια των κακών ιδιοτήτων. Μόνο τότε θα δρέψετε την σοδειά της ευδαιμονίας.\nΟ Πραχαλάντα είπε στον πατέρα του Χιρανιακασίπου: «Θέλεις να κυριαρχήσεις στους τρεις κόσμους, αλλά αποτυγχάνεις να κυριαρχήσεις στις αισθήσεις σου!» Να είστε προσεκτικοί! Εάν δεν έχετε επιβληθεί στους εσωτερικούς εχθρούς σας όπως ο θυμός, το μίσος κ.λπ., πώς μπορείτε να ελπίζετε να κυριαρχήσετε στους εξωτερικούς σας εχθρούς; Οι εσωτερικοί εχθροί μόνο με έναν τρόπο μπορούν να νικηθούν, μέσω της αγάπης! Είναι σημαντικό να αποδώσετε στη ζωή σας αξία πράττοντας με αγάπη, υποτάσσοντας τους έξι εσωτερικούς εχθρούς (επιθυμία, θυμός, ζήλεια, απληστία, εγωισμός και λαγνεία) και αφιερώνοντας όλες τις ενέργειές σας στον Θεό. Ο κόσμος βρίσκεται σε αναταραχή. Σε αυτή τη συγκυρία, είναι καθήκον του κάθε αφοσιωμένου να συνειδητοποιήσει την πατρότητα του Θεού και την αδελφότητα της ανθρωπότητας και να εξουδετερώσει τις αρνητικές δυνάμεις που προκαλούν αναρίθμητα προβλήματα στους ανθρώπους. Καταφεύγοντας στο ισχυρό όπλο της αγάπης, ο καθένας σας πρέπει να προσπαθήσει να υπηρετήσει την ανθρωπότητα, ώστε να εξαλειφθούν οι δυνάμεις της βίας και της αδικίας, που σήμερα δρουν ανεξέλεγκτες.\nΜη θλίβεστε θεωρώντας ότι ο Κύριος σας δοκιμάζει και σας φτάνει στα όρια των αντοχών σας, γιατί μόνο όταν δοκιμάζεστε μπορείτε να περάσετε με επιτυχία ή να συνειδητοποιήσετε τους περιορισμούς σας. Στη συνέχεια, μπορείτε να επικεντρωθείτε στα θέματα στα οποία έχετε ελλείψεις και να εστιάσετε την προσοχή σας, ώστε να κατορθώσετε να τα περάσετε με επιτυχία όταν έρθει η ώρα να εξεταστείτε ξανά. Οι καλοί μαθητές δεν μελετούν για τις εξετάσεις τους την τελευταία στιγμή. Μελετούν πολύ νωρίτερα και είναι έτοιμοι με τις απαραίτητες γνώσεις, το θάρρος και την αυτοπεποίθηση που απορρέουν από αυτήν τη γνώση και την ικανότητα. Αυτά που έχετε μελετήσει πολύ νωρίτερα πρέπει να επανέλθουν ξανά και ξανά στον νου σας, λίγο πριν πάτε στις εξετάσεις. Αυτή είναι όλη η προετοιμασία που είναι απαραίτητη. Αυτός είναι το δρόμος προς τη νίκη.


Διεξαγωγή της Ορθής Στρατείας — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nw56 15/9 σ. 279-283\n«Τα γαρ όπλα της στρατείας ημών ου σαρκικά, αλλά δυνατά τω Θεώ προς καθαίρεσιν οχυρωμάτων.»—2 Κορ. 10:4, Κείμενον.\n1, 2. Ποιες είναι μερικές αιτίες πολέμου σήμερα;\nΣΤΟΝ λόγον του Ιεχωβά είναι γραμμένο: «Χρόνος είναι εις πάντα, και καιρός παντί πράγματι υπό τον ουρανόν . . . καιρός πολέμου, και καιρός ειρήνης.» Επί αιώνες τα έθνη διεξήγον πολέμους μεταξύ τους, όπως ακριβώς προείπε ο Χριστός ότι θα υπήρχαν πόλεμοι και φήμαι πολέμων στην περίοδο που θα προηγείτο του πλήρους τέλους αυτού του παρόντος συστήματος πραγμάτων. Τώρα ζούμε στο αποκορύφωμα των αιώνων της αναμονής. Είναι καιρός που η ειρήνη έχει αφαιρεθή από τη γη.—Εκκλησ. 3:1, 8.\n2 Έχετε μήπως διδαχθή να πιστεύετε ότι όλες τις αθλιότητες και τις θλίψεις, τις σκληρότητες και τις βαρβαρότητες του πολέμου τις επιφέρει ο Θεός; Είναι τάχα λογικό να νομίζετε ότι από ένα Θεόν αγάπης, σοφίας και ελέους θα προήρχετο η φθορά και η ερήμωσις, η απώλεια πολυτίμου ζωής που συνοδεύει τον πόλεμο; Βέβαια όχι. Μάλλον ο Ιάκωβος 3:14-16· 4:1-4 δείχνει ότι η απληστία, οι συγκρούσεις, οι πόλεμοι και οι ακαταστασίες είναι όλα δαιμονικής προελεύσεως, πηγάζουν, δηλαδή, από τον Σατανά, τον «θεόν του κόσμου τούτου», ο οποίος ερημώνει τη γη μέσα στην άμετρη επιθυμία που έχει για εξουσία ως στασιαστής εναντίον του Ιεχωβά. Η επικυριαρχία του στα έθνη αντανακλάται καθαρά στη νοοτροπία των. «Διότι από μικρού αυτών έως μεγάλου αυτών πας τις εδόθη εις την πλεονεξίαν· και από προφήτου έως ιερέως πας τις πράττει ψεύδος.» Τόσο έχουν εκφυλισθή ώστε βλέπομε κληρικούς να επικαλούνται την ευλογία του Θεού επάνω στους σαρκικούς πολέμους των εθνών καθώς τοποθετούν τα εθνικά ή θρησκευτικά συμφέροντα πιο πάνω από τον λόγον του Θεού, κραυγάζοντας: «Ειρήνη, ειρήνη· και δεν υπάρχει ειρήνη.»—Ιερεμ. 6:13, 14.\n3. Γιατί πρέπει να οδηγούμεθα από τις Γραφές;\n3 Ποια είναι η καλύτερη πορεία που πρέπει ν’ ακολουθήσουν οι ειλικρινείς άνθρωποι μέσα σ’ αυτή την παγκόσμια σύγχυσι; Πρέπει άραγε να συμπαρασυρθούμε μαζί με το πλήθος, ή είναι καθωρισμένος για μας ένας ασφαλέστερος και καλύτερος δρόμος; Οι Γραφές μάς δίνουν τη νουθεσία ότι καθώς οι ουρανοί είναι υψηλότεροι από τη γη, έτσι και οι κατευθύνσεις και οι βουλές του Ιεχωβά είναι πολύ υψηλότερες από τις δικές μας. Θα κάμωμε καλά να εξετάσωμε την οδόν του και να μην την απορρίψωμε με ελαφρότητα. Εξετάστε σοβαρά τι η Γραφή λέγει για το ορθό είδος στρατείας και ιδέτε αν αυτό δεν είναι πολύ πρακτικώτερο από την πορεία των εθνών. Το τέλος εκείνων που ακολουθούν τη δική των πορεία περιγράφεται καλά για μας. Παρά τα εγκλήματα που διαπράττουν εναντίον του ανθρωπίνου γένους, είναι τόσο πεπωρωμένοι και αναίσχυντοι, ώστε δεν μπορούν ούτε καν να ερυθριάσουν· αλλά «θέλουσι πέσει μεταξύ των πιπτόντων· όταν επισκεφθώ αυτούς, θέλουσιν απολεσθή, είπεν ο Ιεχωβά.» Γιατί; Επειδή παρέβησαν τη διαθήκη του ουρανίου τόξου, τον νόμον του Ιεχωβά όσον αφορά την ιερότητα του αίματος της ζωής και επέφεραν την οργή του και την αγανάκτησί του εναντίον των εθνών και εναντίον των στρατών των. (Ιερεμ. 6:15, ΑΣ· Ησ. 34:1-4) Τα αποτελέσματα όλων των πολέμων έως τώρα δεν υπήρξαν μια ασφαλής ειρήνη, αλλά μόνο μια ανήσυχη, εξωπλισμένη, προσωρινή διευθέτησις.\n4. Τι είναι πνευματικός πόλεμος;\n4 Οι πόλεμοι των εθνών είναι εναντίον αίματος και σαρκός. Η διδασκαλία της Γραφής για τους Χριστιανούς είναι να διεξάγουν πνευματικό πόλεμο. «Τα όπλα του πολέμου ημών δεν είναι σαρκικά, αλλά δυνατά συν Θεώ» για την εκπλήρωσι του σκοπού Του. Για να επιδιώξωμε αυτόν τον πνευματικό πόλεμο πρέπει να γνωρίζωμε την αιτία της μάχης και εναντίον τίνος πολεμούμε. Αυτή δεν είναι σώμα προς σώμα πάλη ή ένας αγών για υπεροχή μέσω ανωτέρων επιστημονικών μεθόδων καταστροφής. Στο έκτο κεφάλαιο της προς Εφεσίους επιστολής ο Παύλος μάς λέγει ότι «δεν είναι η πάλη ημών εναντίον εις αίμα και σάρκα, αλλ’ εναντίον εις τας αρχάς, εναντίον εις τας εξουσίας, εναντίον εις τους κοσμοκράτορας του σκότους του αιώνος τούτου, εναντίον εις τα πνεύματα της πονηρίας εν τοις επουρανίοις.» Με καμμιά έννοια δεν σημαίνει αυτό ότι πολεμούμε ή αντιτασσόμεθα προς τις ανθρώπινες κυβερνήσεις της εποχής μας. Πράγματι, μας λέγεται να προσευχώμεθα υπέρ βασιλέων και αρχόντων για να διάγωμε ειρηνική και ήσυχη ζωή, εκτελώντας το έργο που μας ανέθεσε ο Θεός. Ο Ιησούς είπε στον Πιλάτο μάλλον παρά στους μαθητάς του: «Εάν η βασιλεία η εμή ήτο εκ του κόσμου τούτου, οι υπηρέται μου ήθελον αγωνίζεσθαι.» (Ιωάν. 18:36) Η πάλη που αναφέρει ο απόστολος Παύλος στην επιστολή του προς τους Εφεσίους είναι εναντίον της πνευματικής οργανώσεως του Σατανά, η οποία εκυριάρχησε και εξουσίασε τη γη επί αιώνες.—2 Κορ. 10:4· Εφεσ. 6:12· 1 Τιμ. 2:1-3.\n5. Πώς πολλοί ετυφλώθησαν ως προς την αλήθεια, και τι μπορούμε να κάμωμε για να τους βοηθήσωμε;\n5 Το αποτέλεσμα αυτής της ισχυρής δαιμονικής εξουσίας επάνω στους ανθρώπους υπήρξε η τύφλωσις της διανοίας των απίστων ως προς το φως της αληθείας. Ένα κάλυμμα έχει ριφθή επάνω στο ευαγγέλιον ώστε οι απολλύμενοι δεν μπορούν να το διακρίνουν ή να το εννοήσουν. Σύγχυσις και σκότος όσον αφορά το θέλημα του Θεού έχουν εξαπλωθή από τα ‘πνεύματα της πονηρίας εν τοις επουρανίοις’, που και αυτά τα ίδια κρατούνται σε πυκνό σκότος λόγω της ανταρσίας των. Το πόσο έχουν επιτύχει γίνεται αντιληπτό από την πλατιά εξαπλωμένη άγνοια της Γραφής, ακόμη και στον «Χριστιανικό κόσμο». Πιστοί εκκλησιαζόμενοι, πέρα από την απομνημόνευσι ολίγων βασικών εδαφίων της Γραφής, δείχνουν αβυσσαλέα άγνοια των σκοπών του Θεού. Αυτό δεν είναι εκπληκτικό, αφού πολλοί διδάσκονται να μη διαβάζουν δημοσιεύματα σχετικά με τη Γραφή, εκτός αν έχουν πρώτα επιδοκιμασθή από την εκκλησία. Λησμονούν την πρόσκλησι που γίνεται από τον Θεό τον ίδιο: «Έλθετε τώρα, και ας διαδικασθώμεν.» Το αποτέλεσμα είναι ότι ‘σκότος σκεπάζει την γην και ζόφος τα έθνη’. (Ησ. 1:18· 60:1-3, 19, 20) Η καταπολέμησις του αποτελέσματος αυτής της πνευματικής αποστασίας είναι ένα από τα πρώτιστα έργα ενός Χριστιανού. Όπως ακριβώς οι άνδρες του Γεδεών έθραυσαν τις υδρίες που κρατούσαν για ν’ αφήσουν τους πυρσούς των να λάμψουν έντονα προς κατάπληξιν του εχθρού, έτσι και οι δούλοι του Ιεχωβά στη γη αφήνουν το φως της αληθείας να γίνη φανερό από την πιο σκοτεινή γωνία του «Χριστιανικού κόσμου ως την πιο σκοτεινή γωνία του «ειδωλολατρικού κόσμου».\n6. Εξηγήστε τον Χριστιανικό πόλεμο και τα οφέλη του.\n6 Μια μορφή του πνευματικού πολέμου που φέρνει την πιο μεγάλη χαρά είναι η απελευθέρωσις των δεσμίων, η διακήρυξις ελευθερίας στους αιχμαλώτους και το άνοιγμα των δεσμωτηρίων για εκείνους που βρίσκονται σε περιορισμό. Αυτό γίνεται με το να διδάσκωμε υπομονητικά την αλήθεια στους ανθρώπους καλής θελήσεως, με το να αφαιρούμε βαθμιαίως το κάλυμμα της δεισιδαιμονίας και του θρησκευτικού σκότους στο οποίον έχουν συνηθίσει από την παιδική τους ηλικία. Όταν τελικά ελευθερώνωνται μέσω γνώσεως της αληθείας, η χαρά τους είναι μεγάλη όπως ενός αιχμαλώτου που ελευθερώνεται ή ενός τυφλού του οποίου αποκαθίσταται η όρασις. Για να το επιτελέσωμε αυτό, πρέπει να ενεργήσωμε όπως λέγει ο Παύλος: «Κήρυξον τον λόγον· επίμενε εγκαίρως, ακαίρως· . . . αγρύπνει εις πάντα, κακοπάθησον, εργάσθητι έργον ευαγγελιστού, την διακονίαν σου κάμε πλήρη.» Ο απόστολος Παύλος συνεχίζει και λέγει: «Τον αγώνα τον καλόν ηγωνίσθην, τον δρόμον ετελείωσα την πίστιν διετήρησα.» (2 Τιμ. 4:2-7) Αυτό είναι το είδος του πολέμου που κανένα γήινο έθνος δεν πρέπει να φοβήται, διότι εξυπηρετεί τα κάλλιστα συμφέροντα των ανθρώπων. Προάγει τη γνώσι του Θεού και την αγάπη γι’ αυτόν και τους συνανθρώπους μας. Αυτή η πάλη είναι εποικοδομητική, οικοδομώντας τους ανθρώπους καλής θελήσεως διανοητικώς, ηθικώς και πνευματικώς. Τα οφέλη της είναι διαρκούς αξίας και οδηγούν στη ζωή με την εύνοια του Θεού, Δεν υπάρχει κανένα από τα συνήθη επακόλουθα του πολέμου που εκτρέφουν πικρή εχθρότητα και δουλεία ενώ ερημώνουν το πρόσωπον της γης. Αντιθέτως, ο θεοσεβής Χριστιανικός πόλεμος ενώνει ανθρώπους κάθε είδους και από όλα τα έθνη στα όρια διαρκούς ειρήνης και αμοιβαίας κατανοήσεως μέσω του λόγου του Θεού.\n7. Αναφέρατε παραδείγματα της μάχης για την υποστήριξι της αγνής λατρείας.\n7 Σε όλα τα μέρη του κόσμου οι μάρτυρες του Ιεχωβά συμμετέχουν σ’ αυτή τη μάχη για να προαγάγουν τη γνώσι της Γραφής, Έφεραν τη μάχη εναντίον του σκότους στα σπίτια των ανθρώπων, όπως ακριβώς έκαμαν ο Ιησούς και οι μαθηταί του πριν απ’ αυτούς. Ο Παύλος εγνώριζε από άμεση πείρα τι πάλη εσήμαινε η διακονία, επειδή αφηγήθη λεπτομερώς για μας την οργίλη μανία του θρησκευτικού όχλου της Εφέσου, ο οποίος επί δύο ώρες εκραύγαζε: «Μεγάλη η Άρτεμις των Εφεσίων», προσπαθώντας να εκφοβίση τους πρώτους Χριστιανούς, (Πράξ. 19:28) Μίλησε επίσης για τις εναντίον του συνωμοσίες, για τις φυλακίσεις, τους δαρμούς, τους κινδύνους στη θάλασσα και στην ξηρά, τις ταλαιπωρίες και τις στερήσεις που υπέφερε στον αγώνα του για τη διάδοσι της γνώσεως του Χριστού. (2 Κορ. 11:23-27) Η μάχη δεν εμειώθη σε έντασι ως την ημέρα αυτή, αλλά οι μάρτυρες του Ιεχωβά συνέχισαν την ειρηνική τους διακονία παρά τις οχλοκρατίες, τις απαγορεύσεις και τις φυλακίσεις. Στην Τρινιντάντ, παραδείγματος χάριν, τέσσερες ιεραπόστολοι της Σκοπιάς εχαρακτηρίσθησαν προσφάτως ως «ανεπιθύμητοι επισκέπται» μολονότι δεν ανεφέρθη καμμιά αιτία, όταν έφεραν το βενζινοκίνητο πλοίο τους στο λιμάνι για ανεφοδιασμό και άλλες προμήθειες, για να συνεχίσουν τη διακονία τους μεταξύ των ανθρώπων που είναι διασκορπισμένοι στις νήσους της Καραϊβικής θαλάσσης. Σε άλλα μέρη οι μάρτυρες του Ιεχωβά υπέστησαν οχλοκρατικές επιθέσεις, εχλευάσθησαν, απηλάθησαν, απεχωρίσθησαν από τους αγαπητούς των, υπέστησαν φυλάκισι, ακόμη δε και θάνατο, και όμως παρέμειναν πιστοί ως αληθινοί μαχηταί. Έφεραν το άγγελμά τους με ειρήνη, αλλ’ αυτό απερρίφθη με βιαιότητα. Αυτός είναι καιρός όχι μόνο πολέμου μεταξύ εθνών, αλλά και εντατικού πνευματικού πολέμου για τη διακήρυξι της αληθείας.\n8. Γιατί πρέπει να περιζωσθούμε με την αλήθεια; Πώς;\n8 Τι μπορούμε να κάμωμε για να έχωμε συμμετοχή σ’ αυτή τη μάχη υπέρ του Θεού; Όπως συμβαίνει. και με οποιονδήποτε στρατιώτη, για να πολεμήσωμε πρέπει να γνωρίζωμε καλά τον οπλισμό μας. Πρέπει να κατανοούμε τις αιτίες για τη μάχη και να είμεθα πεπεισμένοι ότι είναι ορθές. Ο Παύλος, αντλώντας από τις πολλές του πείρες και τα μακρά χρόνια ιεραποστολικής υπηρεσίας, καταγράφει ένα προς ένα τα κύρια εξαρτήματα του Χριστιανικού πολεμικού εξοπλισμού. Μιλεί πρώτα για το να είμεθα ‘περιεζωσμένοι την οσφύν μας με αλήθειαν’. Αυτό σημαίνει ότι η αλήθεια πρέπει να είναι πάντοτε κοντά μας· πρέπει να είμεθα περιεζωσμένοι μ’ αυτήν σαν μ’ ένα ουσιώδες υποστήριγμα. Αυτή είναι μια πολύ διαφορετική στάσις από τη στάσι μερικών που αποκρούουν μια συζήτησι των Γραφών, δηλώνοντας με αδιαφορία, «Έχω την εκκλησία μου.» Αυτοί φορούν ένα μανδύαν ευσεβείας μια ή δυο φορές την εβδομάδα, αλλά τον θέτουν κατά μέρος στον υπόλοιπο καιρό. Δεν εξετάζουν καν την υφή ή την ποιότητα εκείνου που αξιούν ότι είναι η αλήθεια, μη κατέχοντας ούτε τα δόγματα της πίστεώς των, πολύ ολιγώτερο τον λόγον του Θεού. Αλλ’ η ακριβής γνώσις της αληθείας είναι ουσιώδης για έναν Χριστιανό. Αν δεν γνωρίζωμε τη διαφορά μεταξύ αληθινής και ψευδούς λατρείας, δεν θα μπορέσωμε να συμμετάσχουμε στη μάχη για να εκθέσωμε την πλάνη. (Ησ. 28:17, 18) Οι αληθινοί Χριστιανοί δεν είναι διηρημένοι. Γνωρίζουν ότι υπάρχει μια αληθινή πίστις η οποία αναγράφεσαι στη Γραφή. Πιστεύουν τη δήλωσι του Ιησού, «Ο λόγος ο ιδικός σου είναι αλήθεια», και ενεργούν σύμφωνα μ’ αυτήν. Με αυτή τη γνώσι μπορούν να αποβάλουν τα δεσμά της τυπικής λατρείας και της παραδόσεως και να φέρουν τις διάνοιές των σε ενότητα με τον Θεό. «Εν τη ελευθερία λοιπόν, με την οποίαν ηλευθέρωσεν ημάς ο Χριστός, μένετε σταθεροί, και μη υποβληθήτε πάλιν εις ζυγόν δουλείας.»—Γαλ. 5:1· Εφεσ. 6:14· Ιωάν. 17:17.\n9. Ποια προστασία αποτελεί ο θώραξ της δικαιοσύνης;\n9 Κατόπιν πρέπει να φορέσωμε τον θώρακα της δικαιοσύνης. Αν κηρύττωμε την αλήθεια, πρέπει να ζούμε σύμφωνα μ’ αυτήν με δικαιοσύνη· αλλιώς είμεθα υποκριταί, όχι αληθινοί δούλοι του Ιεχωβά. Η υπηρεσία μας πρέπει να είναι ολόψυχη, ποτέ με μισή καρδιά. Εκείνοι που υποχωρούν στις τάσεις της σαρκός με ανήθικη διαγωγή προειδοποιούνται ότι ποτέ δεν θα κληρονομήσουν τη βασιλεία του Θεού, και μια μικρή ακόμη διαφθορά γρήγορα θα φέρη ζύμωσι και θα φθείρη όλα τα καλά μας έργα ενώπιον του Θεού. Οι σαρκικές αυτές επιθυμίες πολεμούν εναντίον των συμφερόντων της ψυχής μας και πρέπει να αποκρούωνται μέσω του θώρακος της δικαιοσύνης.—Γαλ. 5:9, 13· 1 Πέτρ. 2:11.\n10. Ποιο ευαγγέλιον διατασσόμεθα να διαδώσωμε;\n10 «Σταθήτε λοιπόν . . . έχοντες υποδεδημένους τους πόδας με την ετοιμασίαν του ευαγγελίου της ειρήνης.» (Εφεσ. 6:14, 15) Αυτό είναι το άγγελμα και η παρηγορία που φέρνουν οι μάρτυρες του Ιεχωβά στους ανθρώπους. Είναι η ίδια αναγγελία στην οποίαν έδωσε έμφασι ο Ιησούς όταν διεκήρυξε: «Και θέλει κηρυχθή τούτο το ευαγγέλιον της βασιλείας εν όλη τη οικουμένη, . . . και τότε θέλει ελθεί το τέλος.» (Ματθ. 24:14) Σήμερα οι μάρτυρες του Ιεχωβά σε όλο τον κόσμο λέγουν στους ανθρώπους την καλή αγγελία ότι ο Χριστός είναι τώρα ενθρονισμένος στον ουρανό και ότι ζούμε σ’ έναν καιρό αλλαγής που θα φέρη διαρκή ειρήνη σε όλους τους πιστούς ανθρώπους μέσω της βασιλείας του Θεού. «Πόσον ωραίοι είναι επί των ορέων οι πόδες του ευαγγελιζομένου, του κηρύττοντας ειρήνην! Του ευαγγελιζομένου αγαθά, του κηρύττοντας σωτηρίαν, του λέγοντος προς την Σιών, Ο Θεός σου βασιλεύει!» (Ησ. 52:7) Τι το άδικο υπάρχει σ’ αυτό το άγγελμα της ειρήνης και της ελπίδος; Ακόμη και οι πόδες αυτών των ταχυδρόμων των αγαθών νέων φαίνονται ωραίοι στα όμματα του Θεού μας. Και όμως αυτό το άγγελμα της ειρήνης είναι σαν μια ανοιχτή κήρυξις πολέμου στην οργάνωσι του Σατανά.\n11. (α) Πώς η πίστις είναι μια προστασία και πώς αποκτάται; (β) Αναφέρατε παραδείγματα μεγάλης πίστεως του παρελθόντος.\n11 Για τούτο προειδοποιούμεθα: «Αναλάβατε την ασπίδα της πίστεως, δια της οποίας θέλετε δυνηθή να σβέσητε πάντα τα βέλη του πονηρού τα πεπυρωμένα.» Μπορούμε να περιμένωμε ότι θα υποστούμε επιθέσεις σ’ αυτόν τον πόλεμο, και έχομε ανάγκην πίστεως στον Ιεχωβά για να συνεχίσωμε. Με πίστι μπορούμε να νικήσωμε τον κόσμο, υπερπηδώντας όλα τα εμπόδια που μπορεί να στέκουν στο δρόμο μας προς την πιστή υπηρεσία. Ισχυρή πίστις θα μας προφυλάξη από το να αποθαρρυνθούμε, ακόμη και αν το υπομονητικό μας κήρυγμα δεν έχη το άμεσο αποτέλεσμα που θα θέλαμε να δούμε. Ο Νώε δεν απεθαρρύνθη ούτε παρητήθη από το έργον του έπειτα από χρόνια κηρύγματος. Εγνώριζε ότι ο Θεός είναι αληθής. Ο Ησαΐας λέγει: «Ιεχωβά, τις επίστευσεν εις το κήρυγμα ημών; . . .Όλην την ημέραν εξέτεινα τας χείρας μου προς λαόν απειθούντα και αντιλέγοντα.» Εν τούτοις δεν παρητήθη από το έργον, ο δε Παύλος αναφέρει αυτό το παράδειγμα προς τους Ρωμαίους επειδή κατανοούσε ότι, αν και πολλοί δεν επίστευαν, το έργον του Θεού, όμως, εξετελείτο. Αλλά δεν μπορούμε να έχωμε πίστι χωρίς ένα θεμέλιο γνώσεως, επάνω στο οποίο να την οικοδομήσωμε. Όσο μεγαλύτερη είναι η από μέρους μας επίγνωσις του Θεού, και όσο περισσότερο την χρησιμοποιούμε, τόσο πιο προστατευτική θα είναι η ασπίς της πίστεώς μας.—Εφεσ. 6:16, 17· Ρωμ. 10:16, 20, 21, ΜΝΚ· Ησ. 53:1· 65:2, ΑΣ.\n12. Πώς λαμβάνομε την περικεφαλαία της σωτηρίας;\n12 Λάβετε επίσης την «περικεφαλαίαν της σωτηρίας» ως μέρος του εξοπλισμού σας, νουθετεί ο Παύλος. Αυτός εγνώριζε καλά πώς ο Θεός μέσα στην παρ’ αξίαν αγαθότητά του είχε γίνει ο πρωτουργός αιωνίου σωτηρίας για μας μέσω του Χριστού. Η προμήθεια αυτή είναι να δώρον που πρέπει να το δεχθούμε για να λάβωμε τα οφέλη του, επειδή δεν επιβάλλεται σε κανέναν. Ο Παύλος είδε την εκπλήρωσι πολλών προφητειών και γι’ αυτό έγραψε: «Είναι πλησιεστέρα εις ημάς η σωτηρία παρ’ ότε επιστεύσαμεν.» (Ρωμ. 13:11) Αυτό είναι δυο φορές αληθινό για τους Χριστιανούς σήμερα επειδή ζούμε στη γενεά που θα δη τη σωτηρία των πιστών ανθρώπων. (Αποκάλ. 12:10) Εκείνοι που οδεύουν προς τη σωτηρία προσδιορίζονται εύκολα, όχι επειδή φορούν κάποια ιδιόρρυθμη ενδυμασία, αλλά από την πίστι τους και τα έργα τους. Αφήνουν το φως των να λάμπη ζώντας και κηρύττοντας ως Χριστιανοί μάρτυρες υπέρ του Ιεχωβά.\n13. Γιατί με χαρά λαμβάνομε την μάχαιραν του πνεύματος; και πώς αυτή χρησιμοποιείται;\n13 Ένα πολύ σπουδαίο εξάρτημα του οπλισμού για τον πνευματικό πόλεμο είναι η «μάχαιρα του πνεύματος, ήτις είναι ο λόγος του Θεού.» (Εφεσ. 6:17) Αυτή είναι ουσιώδης και για αμυντικές και για επιθετικές ενέργειες. (2 Κορ. 6:2-10) Τι αξίζει ένας στρατιώτης χωρίς το όπλο του; ή πόσο θα παραμείνη στη μάχη αν δεν ξέρη πώς να το χρησιμοποιήση; Παρόμοια, με το να έχη ένας διάκονος του ευαγγελίου τη Γραφή χωρίς να μπορή να την χρησιμοποιήση αποτελεσματικά και να βρη τα εδάφια, καθιστά τον εαυτό του αβοήθητον στον πνευματικό πόλεμο. Και όμως πολλοί κληρικοί βρίσκονται σε τέτοια θέσι σήμερα. Εφ’ όσον απορρίπτουν τον λόγον του Ιεχωβά με το ν’ αρνούνται το κύρος του ή τη θεοπνευστία του, ποια σοφία είναι σ’ αυτούς; Λάβετε («δέξασθε», Κείμενον) την μάχαιραν του πνεύματος, λέγει ο Παύλος. Επήνεσε τους Βεροιείς για την επιμελή από μέρους των εξέτασι των Γραφών και την αποδοχή εκείνων που ήσαν δοκιμασμένα. Πρέπει να ενεργήσωμε όπως και εκείνοι. Με τον λόγον αυτόν ακριβώς αποκαλύπτει ο Θεός τον σκοπό του και το θέλημά του για το ανθρώπινο γένος και τις απαιτήσεις του για ζωή. Με αυτήν την μάχαιραν του πνεύματος εξοπλιζόμεθα για την επίθεσι και γινόμεθα δυνατοί συν Θεώ προς καθαίρεσιν οχυρωμάτων.\n14. Ποιες προσευχές θ’ ακούση ο Θεός;\n14 Ο Παύλος συνεχίζει τη θεόπνευστη νουθεσία του: «Προσευχόμενοι εν παντί καιρώ μετά πάσης προσευχής και δεήσεως δια του πνεύματος, και εις αυτό τούτο αγρυπνούντες με πάσαν προσκαρτέρησιν.» Η προσευχή παρέχει το μέσον προσόδου στον Ιεχωβά Θεό και επικοινωνίας μ’ αυτόν δια του Χριστού, του Ηγέτου και Αρχηγού μας στον πνευματικόν αυτόν πόλεμο. Πρέπει να ικετεύσωμε τον Θεό για το πνεύμα του, για να μας δώση δύναμι και καθοδηγία σε κάθε καιρό ανάγκης. Μπορούμε να είμεθα βέβαιοι ότι θ’ ακούση την προσευχή μας αν είναι σύμφωνη με το θέλημά του· ενώ αυτός αρνείται να εισακούση τις προσευχές για ιδιοτελή συμφέροντα, οι οποίες τακτικά αναπέμπονται από τους πλήρεις αιμάτων αγωνιστάς του συστήματος παλαιού κόσμου. (Ησ. 1:15· Εφεσ. 6:18) Όσον αφορά το «αγρυπνούντες με πάσαν προσκαρτέρησιν», αυτό είναι βέβαια αναγκαίο για ένα στρατιώτη, αλλά ειδικώς για τους Χριστιανούς σήμερα σ’ αυτόν τον καιρόν της επειγούσης ανάγκης. Όπως προεγνώρισε ο Χριστός, η έλευσίς του υπήρξε απαρατήρητη από τον κόσμο γενικά, μολονότι αναγγέλλεται δημοσίως από τους μάρτυρας του Ιεχωβά. Η πλειονότης εξακολουθεί να κοιμάται και δεν εξεγείρεται από τη χαρά για το σημείο της παρουσίας του.—Αποκάλ. 16:15· Ματθ. 24:42-44.\n15, 16. Πώς συμμετέχομε στον πνευματικό πόλεμο; Ποιες προμήθειες έχουν γίνει για μας;\n15 Εν τέλει, κάθε μαχητής του Ιεχωβά πρέπει να έχη την ικανότητα να καθιστά γνωστή την αλήθεια στους άλλους. Όπως είπε ο Παύλος: «Δια να δοθή εις εμέ λόγος . . . μετά παρρησίας, δια να κάμω γνωστόν το μυστήριον του ευαγγελίου, . . . δια να λαλήσω περί αυτού μετά παρρησίας, καθώς πρέπει να λαλήσω.» (Εφεσ. 6:19, 20) Μολονότι έγραφε ως πρέσβυς φορών άλυσιν, ο Παύλος το έκανε αυτό ελεύθερα και με παρρησία, επειδή κατανοούσε πλήρως το επίμαχο ζήτημα και την αιτία της μάχης. Ο Χριστιανός στρατιώτης λαμβάνει αυτή τη γνώσι μέσω του λόγου της αληθείας του Θεού. Από αυτή την πηγή αντλεί επίσης το θάρρος που συνοδεύει την πίστι. Καλά εξωπλισμένοι από όλες αυτές τις απόψεις με τα όπλα του φωτός ή της δικαιοσύνης, μην αποσύρεσθε δειλά. Η νύχτα επροχώρησε, η δε ημέρα επλησίασε, και τώρα είναι καιρός δράσεως!—Ρωμ. 13:12.\n16 «Ευλογητός ο Ιεχωβά, το φρούριόν μου, ο διδάσκων τας χείρας μου εις πόλεμον, τους δακτύλους μου εις μάχην.» (Ψαλμ. 144:1, ΑΣ) Ναι, ο οπλισμός για τη μάχη, γνώσις του εχθρού, δύναμις και θάρρος για να προχωρήσωμε, όλα αυτά παρέχονται με σοφία από τον Ιεχωβά. Πρέπει να κάμωμε το μέρος μας, εν τούτοις. Όπως ακριβώς γυμνάσια και εξάσκησις προηγούνται κάθε ανθρωπίνης μάχης, έτσι συμβαίνει και με τον πνευματικό πόλεμο. Ο Ιεχωβά γνωρίζει τι μας χρειάζεται και είναι ενήμερος των υποχρεώσεών μας, πρέπει όμως να χρησιμοποιήσουμε τις προμήθειές του. Ποιες είναι αυτές; Μελέτη, επικοινωνία και υπηρεσία. Το καθένα απ’ αυτά παίζει ένα ουσιώδες μέρος στον εξοπλισμό μας και στην προετοιμασία μας. Η μελέτη περιλαμβάνει, και εντατική και διαρκή προσωπική μελέτη, και επίσης ενεργό συμμετοχή στις εκκλησιαστικές μελέτες, όλα δε αυτά αποτελούν μέρος του εκπαιδευτικού προγράμματος που μας προετοιμάζει για τη συμπλοκή. Από την επικοινωνία αντλούμε ενθάρρυνσι και εμπιστοσύνη και βεβαιωνόμεθα για την ολόψυχη υποστήριξι των αδελφών μας. Κανείς δεν έχει πιθανότητες επιτυχίας σε μια μάχη αν στέκη μόνος· η επικοινωνία, επομένως, είναι ζωτική. Κατόπιν στην υπηρεσία έχομε την ευκαιρία να δοκιμάσωμε τον οπλισμό μας, να ενισχύσωμε τη γνώσι μας και να συνηθίσωμε να χρησιμοποιούμε την μάχαιραν του πνεύματος. Χρησιμοποιήστε πλήρως αυτές τις προμήθειες του Ιεχωβά και, αφού κάμετε κάθε τι που απόκειται στη δύναμί σας, ο Θεός θα προμηθεύση ό,τι χρειάζεται για τη νίκη. Διότι «έχομεν τον θησαυρόν τούτον εις οστράκινα σκεύη, δια να ήναι η υπερβολή της δυνάμεως του Θεού, και ουχί εξ ημών.»—2 Κορ. 4:7-11.


Πιθανή η πτώση των τιμών του γάλακτος στη Λέσβο | agro24.gr\n30 12 2016 | 18:46\nΠιθανή η πτώση των τιμών του γάλακτος στη Λέσβο\nΚοινή γραμμή τηρούν τυροκομικές επιχειρήσεις που λειτουργούν στη Λέσβο, αλλά και αυτές που παίρνουν γάλα από το νησί και το μεταποιούν στην ηπειρωτική Ελλάδα. Βρισκόμαστε στα τέλη του Δεκεμβρίου και καμία τυροκομική επιχείρηση δεν έχει γνωστοποιήσει τις τιμές που προτίθεται να δώσει στους συνεταιρισμούς με τους οποίους συνεργάζεται.\nΕίναι η πρώτη φορά που όλες οι επιχειρήσεις που παρεμβαίνουν στην τοπική αγορά γάλακτος, ακολουθούν την ίδια τακτική στο ζήτημα των τιμών. Τα προηγούμενα χρόνια οι τυροκομικές επιχειρήσεις της ηπειρωτικής Ελλάδας, προχωρούσαν νωρίς σε συμφωνία με τους γαλακτοπαραγωγικούς συνεταιρισμούς της Λέσβου, με αποτέλεσμα να πιέζονται οι τοπικές επιχειρήσεις να δώσουν καλύτερες τιμές.\nΗ διαφαινόμενη εναρμονισμένη τακτική των τυροκομικών επιχειρήσεων μεταφέρει την πίεση στους συνεταιρισμούς και τους κτηνοτρόφους.\nΕν τω μεταξύ ορισμένοι κτηνοτρόφοι διαμαρτύρονται γιατί οι συνεταιρισμοί τους, έχουν επιλέξει να συνεργάζονται με τυροκομικές επιχειρήσεις της ηπειρωτικής Ελλάδας. Οι διαμαρτυρίες τους, επικεντρώνονται στο ότι οι κτηνοτρόφοι των οποίων το γάλα καταλήγει σε τοπικές επιχειρήσεις, τους προηγούμενους μήνες έλαβαν πριμοδότηση 0,1 ευρώ ανά κιλό γάλακτος από το πρόγραμμα στήριξης των αγροτικών προϊόντων στα νησιά του Αιγαίου, ενώ οι κτηνοτρόφοι των οποίων το γάλα καταλήγει στις τυροκομικές επιχειρήσεις της ηπειρωτικής Ελλάδας, έλαβαν 3 λεπτά του ευρώ ως αντιστάθμισμα για την απώλεια της συγκεκριμένης επιδότησης.\nΠρόκειται για τις συνήθεις κοντόφθαλμες διαμαρτυρίες, που ξεχνούν ότι αν δεν έφευγε γάλα από τη Λέσβο προς την ηπειρωτική Ελλάδα, οι τιμές παραγωγού θα είχαν υποχωρήσει σε επίπεδο τιμών πριν από μια πενταετία. Δεν θεωρούμε ότι οι εξαγωγές γάλακτος αποτελούν πανάκεια, ωστόσο χάρη σε αυτή την πρακτική, οι τιμές παραγωγού κρατήθηκαν σταθερές ή κατέγραψαν μικρή αύξηση τα προηγούμενα χρόνια.\nΟι παραπάνω εξελίξεις καθιστούν πολύ πιθανή την πτώση των τιμών του πρόβειου και του κατσικίσιου γάλακτος στη Λέσβο για τη νέα γαλακτοκομική περίοδο.\nΠηγή: emprosnet.gr, του Νίκου Μανάβη\nΠρέπει εδώ να σημειώσουμε ότι όλες οι τυροκομικές επιχειρήσεις δέχονται πολύ μεγάλη πίεση από τις αλυσίδες σούπερ μάρκετ, ώστε να ρίξουν τις τιμές πώλησης των προϊόντων τους. Κι αυτές με την σειρά τους, προσπαθούν να μεταφέρουν όλη αυτή την πίεση στους κτηνοτρόφους.\nΜε καλές τιμές κλείνει η χρονιά για το πορτοκάλι, αλλά με μειωμένες ποσότητες\nΤιμή εκκίνησης για το ποιοτικό συμπύρηνο ροδάκινο στα 0,25 ευρώ/κιλό προτείνει η ΕΚΕ για τη σοδειά του 2018\nΜεγάλη αύξηση στην τιμή παραγωγού αγελαδινού γάλακτος στην Ευρώπη\nΕρώτηση Βράντζα για την κατακόρυφη πτώση στις τιμές του πρόβειου και του γίδινου γάλακτος\nΣτα 3,70 ευρώ το κιλό η τιμή του ελαιολάδου στη Μεσσηνία - Πτωτικές τάσεις στην αγορά\n«Σκέτη γλύκα» φέτος το ακτινίδιο για τους παραγωγούς της Ξάνθης


Στοιχημα - Livescore - Stoixima : ΣΤΕΡΛΙΝΓΚ\nΌλα τα πρωταθλήματα | ΣΚΩΤΙΑ ΚΥΠΕΛΛΟ | Σκωτία Κύπελλο Τσάλεντζ\n14-10-2017 ΜΟΝΤΡΟΟΥΖ ΣΤΕΡΛΙΝΓΚ 2 - 1 4 - 1\n15-08-2017 ΠΑΡΤΙΚ ΘΙΣΤΛ U20 ΣΤΕΡΛΙΝΓΚ 1 - 0 6 - 1\n22-10-2016 ΑΡΜΠΡΟΟΥΘ ΣΤΕΡΛΙΝΓΚ 3 - 1 3 - 1\n10-08-2016 ΡΕΪΝΤΖΕΡΣ ΣΤΕΡΛΙΝΓΚ 4 - 0 4 - 0\n24-10-2015 ΣΤΕΡΛΙΝΓΚ ΚΟΥΙΝΣ ΠΑΡΚ 0 - 1 0 - 2\n26-09-2015 ΘΡΙΒ ΡΟΒΕΡΣ ΣΤΕΡΛΙΝΓΚ 0 - 2 1 - 3\nO BRIEN DAVID 1\nGEDDES CHRIS 1\nFAULDS KYLE 1\n(83.33%) 6 20 -14 1 3.33\n(80%) 6 18 -12 1.2 3.6\nΜέσος χρόνος goal κατά 39.26 λεπ.\nΗ Μάντσεστερ Σίτι επιθυμεί την απόκτηση του Αλέξις Σάντσες και σύμφωνα με τα αγγλικά Μέσα σκοπεύει να προσφέρει χρηματικό ποσό και τον Ραχίμ Στέρλινγκ ως έμψυχο αντάλλαγμα για να φέρει στο «Έτιχαντ» τον Χιλιανό άσο.Ο Αλέξις Σάντσες έχει εκφράσει την...\nΜε τον Στέρλινγκ να πετυχαίνει χατ-τρικ για πρώτη φορά στην καριέρα του, η Μάντσεστερ Σίτι διέλυσε με 5-1 την Μπόρνμουθ στο «Έτιχαντ» και διατηρήθηκε στην κορυφή με +2 από την Μάντσεστερ Γιουνάιτεντ.Ο Σέρχιο Αγκουέρο έλειπε λόγω τραυματισμού, ωστόσο...\nΜόλις 2 λεπτά και 17 δευτερόλεπτα χρειάστηκε στο ντεμπούτο ο Ραχίμ Στέρλιγνκ για να ανοίξει λογαριασμό με την Μάντσεστερ Σίτι στη φιλική νίκη των «πολιτών» κόντρα στη Ρόμα (2-2, 5-4 στα πέναλτι).Ονειρικό ντεμπούτο για τον Ραχίμ Στέρλινγκ με τη...\nΠαίκτης της Μάντσεστερ Σίτι είναι και επίσημα ο Ραχίμ Στέρλιγνκ. Ο 20χρονος επιθετικός υπέγραψε πενταετές συμβόλαιο με τους «πολίτες» και έγινε αυτόματα η πιο ακριβή μεταγραφή Άγγλου ποδοσφαιριστή!Ολοκληρώθηκε η μεταγραφή του Ραχίμ Στέρλινγκ στην...\nΠαίκτης της Μάντσεστερ Σίτι θα πρέπει να θεωρείται ο Ραχίμ Στέρλινγκ. Σύμφωνα με τα αγγλικά Μέσα, οι «πολίτες» ήρθαν σε οριστική συμφωνία με την Λίβερπουλ έναντι του ποσού των 68 εκατ. ευρώ (49 εκατ. λίρες) και ο 20χρονος αναμένεται στο Μάντσεστερ...\nΣε προχωρημένες συζητήσεις με την Λίβερπουλ για την απόκτηση του Ραχίμ Στέρλινγκ βρίσκεται Μάντσεστερ Σίτι και ο Άγγλος επιθετικός δεν θα ταξιδέψει με την υπόλοιπη αποστολή της ομάδας στην Ταϊλάνδη για την περιοδεία των «κόκκινων». Μια «ανάσα» από...\nΘέση για τη συμπεριφορά του Ραχίμ Στέρλινγκ πήρε ο εμβληματικός αρχηγός της Λίβερπουλ, Στίβεν Τζέραρντ, καλώντας τον 20χρονο να φερθεί σαν άντρας και να πει ξεκάθαρα τι θέλει.Μπορεί να μην ανήκει πλέον στην αγαπημένη του Λίβερπουλ, ωστόσο ο Στίβεν...\nΚάθε δυνατή προσπάθεια για να αποχωρήσει από την Λίβερπουλ καταβάλει ο Ραχίμ Στέρλινγκ, ο οποίος απουσίασε για δεύτερη σερί ημέρα από τις προπονήσεις της ομάδας.Στα άκρα οδηγείται η σχέση της Λίβερπουλ με τον Ραχίμ Στέρλινγκ. Ο 20χρονος επιθετικός...\nΗ Μάντσεστερ Σίτι «χτύπησε» ξανά την πόρτα της Λίβερπουλ για την απόκτηση του Ραχίμ Στέρλινγκ καταθέτοντας νέα βελτιωμένη πρόταση ύψους 50 εκατ. ευρώ. Αποπίπτουν και την νέα πρόταση οι «κόκκινοι» αναφέρουν τα αγγλικά Μέσα.Νέα βελτιωμένη πρόταση για...\n«Όχι» σε πρόταση 34 εκατ. ευρώ (συν άλλα 6,8 από μπόνους) της Μάντσεστερ Σίτι για τον Ραχίμ Στέρλινγκ είπε η Λίβερπουλ, όπως αποκαλύπτουν τα αγγλικά Μέσα. Με 68 εκατ. ευρώ κοστολογούν τον Άγγλο φορ οι «κόκκινοι».Στο κενό έπεσε η πρώτη προσπάθεια της...


Greek Cardiology | NEWS LETTER\nHome Επιστημονικές Ενώσεις Καρδιαγγειακή Απεικόνιση\nΑλεξάνδρα Φρογουδάκη, MD, PhD, FESC\nΔιευθύντρια ΕΣΥ Καρδιολογίας, Ιατρείο Συγγενών Καρδιοπαθειών Ενηλίκων\nΒ’ Παν/κή Καρδιολογική Κλινική, Π.Γ.Ν. “ΑΤΤΙΚΟΝ”\nΓεώργιος Μακαβός, MD, PhD\nΕπιμελητής Β’ Καρδιολογίας\nΚαρδιολογικό Τμήμα, Γενικό Νοσοκομείο Νοσημάτων Θώρακος “Η ΣΩΤΗΡΙΑ”\nΕκτίμηση της διαστολικής δυσλειτουργίας σύμφωνα με τις τρέχουσες κατευθυντήριες οδηγίες και πρόγνωση ασθενών μετά από έμφραγμα του μυοκαρδίου.\nΣτη μελέτη αυτή οι ερευνητές μελέτησαν αναδρομικά 419 ασθενείς μετά από έμφραγμα μυοκαρδίου χωρίς προηγούμενο ιστορικό εμφράγματος.\nΣτους ασθενείς αυτούς μελετήθηκε η προγνωστική αξία της διαστολικής δυσλειτουργίας (ΔΔ) σύμφωνα με τις τρέχουσες οδηγίες (2016 American Society of Echocardiography and European Association of Cardiovascular Imaging guidelines) και συγκρίθηκε με την προγνωστική αξία σημαντικής ΔΔ σύμφωνα με τις παλαιότερες αντίστοιχες οδηγίες του 2009.Το πρωτογενές καταληκτικό σημείο ήταν μείζονα καρδιαγγειακά συμβάματα (ΜΚΣ) ως ο συνδυασμός θανάτου, εμφράγματος και καρδιακής ανεπάρκειας. Σε διάστημα παρακολούθησης 2 ετών περίπου φάνηκε ότι εκτίμηση της ΔΔ με τα τρέχοντα κριτήρια (ΔΔ 2016) σχετίζονταν καλύτερα με τα ΜΚΣ σε σύγκριση με τα παλαιότερα κριτήρια (ΔΔ 2009) (log-rank Χ2 = 21.01 [P < 0.001] έναντι 13.13 [P = 0.001] αντίστοιχα). Η πολυπαραγοντική ανάλυση, η οποία συμπεριλάμβανε σημαντικούς κλινικούς παράγοντες και το κλάσμα εξώθησης της αριστερής κοιλίας, ανέδειξε ότι η ΔΔ 2016 αποτελούσε το σημαντικότερο ανεξάρτητο προγνωστικό δείκτη ΜΚΣ (hazard ratio, 2.22; 95% CI, 1.25–3.98; P = 0.007) ενώ η ΔΔ 2009 δεν αποτελούσε σημαντικό προγνωστικό παράγοντα (hazard ratio, 1.63; 95% CI, 0.95–2.80; P = 0.074). Οι ερευνητές κατέληξαν στο συμπέρασμα ότι σημαντική ΔΔ με τα τρέχοντα κριτήρια του 2016 είναι ισχυρός ανεξάρτητος προγνωστικός δείκτης μετά από έμφραγμα του μυοκαρδίου και υπερτερεί έναντι της ΔΔ με κριτήρια 2009 σε προγνωστική αξία.\nPrasad SB, Lin AK, Guppy-Coles KB et al. J Am Soc Echocardiogr 2018;31:1127-36\nΗ λειτουργικότητα του δεξιού κόλπου προβλέπει την κλινική έκβαση σε ασθενείς με προ-τριχοειδική πνευμονική υπέρταση.\nΟι ερευνητές μελέτησαν 47 ασθενείς με προτριχοειδική πνευμονική υπέρταση.\nΥπολογίστηκε το κλάσμα κένωσης του δεξιού κόλπου (ΚΚΔκ) ως ο (τελοσυστολικός-τελοδιαστολικός όγκος/τελοσυστολικός όγκος)% και ο δείκτης λειτουργικότητας του δεξιού κόλπου (ΔΛΔκ) ως ο λόγος (ΚΚΔκ x ολοκλήρωμα ταχυτήτων χώρου εξόδου δεξιάς κοιλίας/δείκτης τελοσυστολικού όγκου του δεξιού κόλπου). Οι ασθενείς παρακολουθήθηκαν για περίπου 25 μήνες για εμφάνιση κλινικής επιδείνωσης (θάνατος, νοσηλεία για πνευμονική υπέρταση ή επιδείνωση της νόσου). Φάνηκε ότι ο ΔΛΔκ αποτελούσε προγνωστικό δείκτη δυσμενούς κλινικής έκβασης (hazard ratio,0.935; 95% CI, 0.890–0.981; P = 0.007). Η προσθήκη του ΔΛΔκ επιπλέον καθιερωμένων προγνωστικών δεικτών, όπως η δοκιμασία εξάλεπτης βάδισης, το ΝΤ pro-BNP και η επιφάνεια του δεξιού κόλπου βελτίωσε την προγνωστική τους αξία. Οι ερευνητές καταλήγουν πως ο ΔΛΔκ είναι ένας εύκολα μετρήσιμος δείκτης με ισχυρή προγνωστική αξία για την κλινική έκβαση ασθενών με προ-τριχοειδική πνευμονική υπέρταση, ωστόσο περαιτέρω μελέτες χρειάζονται για την αξιολόγηση και την καθιέρωση αυτού του δείκτη στην κλινική πράξη.\nMouratoglou SA, Dimopoulos K, Kamperidis V, et al. J Am Soc Echocardiogr 2018;31:1137-45\nDoppler εκτίμηση αορτικής στένωσης. H μέτρηση της μέγιστης ταχύτητας είναι ανώτερη της μέτρησης του ολοκληρώματος των ταχυτήτων σε επαναληψιμότητα.\nΣε αυτή τη μελέτη, 25 διαφορετικοί εξεταστές μέτρησαν τη μέγιστη ταχύτητα και το ολοκλήρωμα των ταχυτήτων δια της αορτικής βαλβίδας με συνεχές Doppler όπως και τη μέγιστη ταχύτητα και το ολοκλήρωμα των ταχυτήτων στο χώρο εξόδου της αριστερής κοιλίας με παλμικό Doppler σε ασθενείς με στένωση αορτικής βαλβίδας. Σκοπός της μελέτης ήταν η εκτίμηση της επαναληψιμότητας των μετρήσεων. Φάνηκε ότι η μέτρηση των μέγιστων ταχυτήτων εμφανίζει πολύ μεγαλύτερη επαναληψιμότητα σε σύγκριση με την μέτρηση των ολοκληρωμάτων των ταχυτήτων τόσο με παλμικό (coefficient of variation 10.1 vs. 18.0% αντίστοιχα ; P < 0.001) όσο και με συνεχές (coefficient of variation 4.0 vs. 10.2% αντίστοιχα; P < 0.001) Doppler. Η επαναληψιμότητα στη μέτρηση των ολοκληρωμάτων των ταχυτήτων είναι κατώτερη των μέγιστων ταχυτήτων, επειδή το αρχικό και τελικό τμήμα της καταγραφής (του φακέλου) είναι δύσκολο συχνά να πλανημετρηθούν αξιόπιστα και με καλή επαναληψιμότητα. Οι ερευνητές καταλήγουν ότι η σημαντικά ανώτερη επναληψιμότητα της μέτρησης των μέγιστων ταχυτήτων σε σύγκριση με τη μέτρηση των ολοκληρωμάτων των ταχυτήτων, μειώνει σημαντικά τη μεταβλητότητα των μετρήσεων κατά 6 φορές περίπου. Η καλή επαναληψιμότητα των μετρήσεων στην εκτίμηση της στένωσης της αορτικής βαλβίδας έχει μεγάλη σημασία στην αξιόπιστη παρακολούθηση της εξέλιξης της νόσου και στην έγκαιρη λήψη κλινικών αποφάσεων.\nSacchi S, Dhutia NM, Shun-Shin MJ, et al.. European Heart Journal – Cardiovascular Imaging 2018;19:1380–1389\nΜαγνητική τομογραφία καρδιάς: Ακολουθία Τ1 mapping. Μέρος 1 Λήψη και εκτίμηση\nΈνας μεγάλος αριθμός μελετών έχει αποδείξει ήδη τις παθολογικές μεταβολές του χρόνου επιμήκους χάλασης του μυοκαρδίου (Τ1) καθώς και του κλάσματος του εξωκυτταρικού μυοκαρδιακού όγκου (ECV) σε διαφορετικές παθολογικές οντότητες. Είναι επίσης φανερό ότι η συνεχής εξέλιξη της ανάπτυξης της ακολουθίας Τ1, της λήψης και της εκτίμησης των εικόνων, έχουν ουσιαστική επίδραση στην ποσοτικοποίηση των αποτελεσμάτων, κάνοντας έτσι την μεταφορά των ευρημάτων στην καθημερινή κλινική πράξη ιδιαιτέρως ενδιαφέρουσα.\nΠροκειμένου να υπάρχει μια βάση για τις παθολογικές μεταβολές του T1 mapping και του ECV, η παρατιθέμενη ανασκόπηση συνοψίζει τις μεθοδολογικές πλευρές του μυοκαρδιακού Τ1 mapping, τους τεχνικούς και φυσιολογικούς παράγοντες που μπορεί να έχουν επίδραση στα αποτελέσματα και τέλος αναφέρει τις αναφερθείσες φυσιολογικές τιμές του ενδογενούς Τ1 mapping και του ECV.\nReiter G, Reiter C, Kräuter C, Fuchsjäger M, Reiter U. Eur J Radiol. 2018 Dec;109:223-234.\nΜαγνητική τομογραφία καρδιάς: Ακολουθία Τ1 mapping. Μέρος 2 : Διάγνωση και εφαρμογή στην κλινική πράξη\nΗ μη επεμβατική ταυτοποίηση και διαφοροποίηση των μυοκαρδιακών νόσων είναι ο πρωταρχικός στόχος της χαρτογράφησης του χρόνου επιμήκους χάλασης (Τ1) και του κλάσματος του εξωκυτταρικού μυοκαρδιακού όγκου (ECV) με τη μαγνητική τομογραφία καρδιάς. Με δεδομένο το γεγονός ότι οι τιμές Τ1 και ECV αλληλεπικαλύπτονται σε διαφορετικούς φαινοτύπους στις παθήσεις της αριστερής κοιλίας, το κύριο ερώτημα είναι αν και σε ποιο βαθμό προσφέρουν διαγνωστικά πλεονεκτήματα και εάν μπορεί να χρησιμοποιηθούν ως εναλλακτική λύση για τις ακολουθίες καθυστερημένης ενίχυσης με γαδολίνιο όπου χρησιμοποιείται σκιαγραφικό.\nΗ παρατιθέμενη ανασκόπηση συνοψίζει φυσιολογικές και παθοφυσιολογικές μεταβολές των Τ1 και ECV καθώς και τις μεταβολές των Τ1 και ECV σε διαφορετικές καρδιακές νόσους με σκοπό να υποστηρίξει τη μεταφορά της ερευνητικής δραστηριότητας στην κλινική πράξη\nReiter U, Reiter C, Kräuter C, Fuchsjäger M, Reiter G. Eur J Radiol. 2018 Dec;109:235-247.\nΕκτίμηση της λειτουργίας της δεξιάς κοιλίας στην πνευμονική υπέρταση με πολλαπλές απεικονιστικές μεθόδους.\nΩς πνευμονική υπέρταση (ΠΥ) ορίζεται μέση πίεση στην πνευμονική αρτηρία > 25mmHg, σε ηρεμία. Ως αίτια ΠΥ αναφέρονται καρδιακές, πνευμονικές και συστηματικές νόσοι. Η εκτίμηση της λειτουργίας της δεξιάς κοιλίας (RV) στην ΠΥ είναι πολύ σημαντική για τη θεραπεία και την πρόγνωση. Η ποσοτικοποίηση του όγκου και της λειτουργίας της RV παραμένει δύσκολη εξαιτίας της πολύπλοκης γεωμετρίας της.\nΈχουν χρησιμοποιηθεί πολλές απεικονιστικές μέθοδοι για την διάγνωση της ΠΥ και την εκτίμηση της λειτουργικότητας της RV. Ηχωκαρδιογραφία, τριδιάστατη ηχωκαρδιογραφία, παραμόρφωση του μυοκαρδίου (strain), αξονική και μαγνητική τομογραφία έχουν πλεονεκτήματα και περιορισμούς, αλλά μπορούν να παρέχουν μοναδικές πληροφορίες.\nΣτην παρατιθέμενη ανασκόπηση περιγράφεται η χρησιμότητα, τα πλεονεκτήματα και οι ελλείψεις της κάθε απεικονιστικής μεθόδου στην εκτίμηση των ασθενών με ΠΥ.\nSeo HS1, Lee H2. J Cardiovasc Imaging. 2018 Dec;26(4):189-200.


20:17 7 Νοεμβρίου 2020\nΠιο πιεστικοί στο ξεκίνημα του αγώνα οι γηπεδούχοι, έχασαν την πρώτη τους ευκαιρία στο 14’, όταν ο Μπατίστ Λεό βγήκε από πλάγια θέση απέναντι στον Κρίστοφερ Κνετ, με τον τερματοφύλακα του Παναιτωλικού να διώχνει την μπάλα με το πόδι. Ακόμη μεγαλύτερη ήταν η ευκαιρία του 22ου λεπτού, όταν από τη σέντρα του Μανώλη Σάλιακα, ο προωθημένος Επαμεινώνδας Παντελάκης σημάδεψε ψηλά με το κεφάλι από τα τρία μέτρα! Το… κακό τρίτωσε για τον ΠΑΣ στο 38’: ο Χρήστος Ελευθεριάδης έκανε εξαιρετική προσπάθεια ξεπερνώντας τον Αριστοτέλη Καρασαλίδη, αλλά στη σέντρα-σουτ που επιχείρησε από πλάγια η μπάλα σταμάτησε στο δεξί δοκάρι του Κνετ. Κι αφού οι Ηπειρώτες έχασαν ευκαιρίες, στάθηκαν τυχεροί που δεν το πλήρωσαν στο τέλος του πρώτου ημιχρόνου. Από προσπάθεια του Αντόνιο Γιάκολις, από εξαιρετικά ευνοϊκή θέση ο Αριγίμπι απέτυχε να βρει εστία στη μοναδική φάση του Παναιτωλικού στο 45λεπτο.\nΟ Βρετανός επιθετικός των φιλοξενούμενων ήταν αυτός που απείλησε πρώτος στο δεύτερο μέρος, ωστόσο το πλασέ του βρήκε σε ετοιμότητα τον Λευτέρη Χουτεσιώτη. Ο ομόλογός του, Κνετ, βγήκε γρήγορα και σταμάτησε τον Λεό στο 66’ μετά την ωραία πάσα του Αλέξανδρου Καρτάλη ενώ στο 75’ ο Γιώργος Παμλίδης για… χιλιοστά δε βρήκε την μπάλα μετά το γύρισμα του Ελευθεριάδη. Ο Γιώργος Λιάβας στο 82’ παραλίγο να σκοράρει σε λάθος εστία, μετά την ενέργεια του Λεό ενώ τρία λεπτά αργότερα ο «Αίας» είδε για δεύτερη φορά το δοκάρι να του στερεί ένα γκολ: από φάουλ του Καρτάλη, ο Παντελάκης με κεφαλιά είδε την μπάλα να εξωστρακίζεται από το δεξί δοκάρι του Κνετ.\n12:13 17 Νοεμβρίου 2020 17 Νοεμβρίου 2020 0


‹ Επιστροφή στα αποτελέσματα αναζήτησης │ Αρχική σελίδα > καλοκαιρινά ελαστικά Ι.Χ. > 225 / 50 17 > ... > Delinte DH2\n‹ Επιστροφή στα αποτελέσματα αναζήτησης │ Αρχική σελίδα > καλοκαιρινά ελαστικά Ι.Χ. > 225 / 50 17 > Delinte DH2


Τρελαίνει κόσμο η Ανζί | Onsports.gr\nhome ΠοδόσφαιροΕυρώπηΤρελαίνει κόσμο η Ανζί Κοινοποιήστε\nΤρελαίνει κόσμο η Ανζί Συντάκτης: Παναγιώτης Τζαμπαζλής Δημοσίευση: Τετάρτη, 16 Φεβρουαρίου 2011 16.41\nΜετά τον Ρομπέρτο Κάρλος, η ρωσική ομάδα έκανε πρόταση 11 εκατομμυρίων ευρώ για το νέο αστέρι της Βραζιλίας, Ζουσιλέι.\tΑποφασισμένη να πρωταγωνιστήσει στο ρωσικό ποδόσφαιρο είναι η Ανζί. Από τη στιγμή που κατάφερε να υπογράψει συμφωνία με τον Ρομπέρτο Κάρλος, πλέον μπορεί να προσελκύσει και άλλους ποδοσφαιριστές από την χώρα του καφέ. Σύμφωνα με δημοσίευμα στην Βραζιλία, οι Ρώσοι έκαναν πρόταση 11 εκατομμυρίων ευρώ στην Κορίνθιανς για την απόκτηση του νέου αστεριού του βραζιλιάνικου ποδοσφαίρου, Ζουσιλέι.\nΟ 22χρονος ξεκίνησε την καριέρα του στην Μαλουτσέλι και βρίσκεται στην Κορίνθιανς από το 2009 και είναι από τους βασικούς ποδοσφαιριστές της ομάδας. Οι καλές του εμφανίσεις έχουν προσελκύσει το ενδιαφέρον και άλλων ευρωπαϊκών ομάδων, όπως είναι οι Φιορεντίνα και Γιουβέντους.\tΚατηγορία: Ευρωπαϊκά Πρωταθλήματα


Στη δεύτερη χαμηλότερη θέση της Ε.Ε. η Ελλάδα στην ελευθερία του Τύπου - Ελλάδα - Νέα Κρήτη\nΤώρα διαβάζετε: Στη δεύτερη χαμηλότερη θέση της Ε.Ε. η Ελλάδα στην ελευθερία του Τύπου\nΣτις δέκα καλύτερες θέσεις βρίσκονται, σύμφωνα με τον πίνακα κατάταξης: Φιλανδία, Νορβηγία, Δανία, Ολλανδία, Σουηδία, Νέα Ζηλανδία, Αυστρία, Καναδάς, Τζαμάικα και Εστονία.\nΗ Κύπρος βρίσκεται στην 24η θέση, οι κατεχόμενες περιοχές της Κύπρου (παρουσιάζονται ως Βόρεια Κύπρος) στην 76η θέση, η Τουρκία σε μια από τις χειρότερες θέσεις, στην 149η και η ΠΓΔΜ (παρουσιάζεται με το όνομα Μακεδονία!) στην 117η. Η Γερμανία βρίσκεται στην 12η θέση, οι Ηνωμένες Πολιτείες στην 49η, η Ρωσία στην 152η και η Κίνα στην 176η. Στις τελευταίες χειρότερες θέσεις βρίσκονται η Συρία, το Τουρκμενιστάν, η Βόρεια Κορέα και η Ερυθραία.


ΠΡΑΣΙΝΟ ΦΩΣ ΣΤΗ ΓΕΡΜΑΝΙΑ ΓΙΑ ΤΟ ΤΑΜΕΙΟ ΑΝΑΚΑΜΨΗΣ από Voria.gr article https://mail.voria.gr/article/prasino-fos-sti-germania-gia-to-tamio-anakampsis Το Ανώτατο Συνταγματικό Δικαστήριο απορρίπτει τη λήψη ασφαλιστικών μέτρων ενάντια στο σχετικό νόμο. Η απόφαση είναι προσωρινή. 21.04.2021 23:41\nΤο Ανώτατο Συνταγματικό Δικαστήριο απορρίπτει τη λήψη ασφαλιστικών μέτρων ενάντια στο σχετικό νόμο. Η απόφαση είναι προσωρινή.


Κοντά σε συμφωνία η Ελλάδα με τους δανειστές – 3Β Βάρη Βούλα Βουλιαγμένη\nΚοντά σε συμφωνία η Ελλάδα με τους δανειστές\n«Σημαντικά βήματα μπροστά» βλέπει ο πρωθυπουργός Αλέξης Τσίπρας\nΣχέδιο συμφωνίας των δύο πλευρών, με σκοπό να βρεθεί κοινό έδαφος μεταξύ του τρέχοντος προγράμματος και των θέσεων της ελληνικής κυβέρνησης, με το βλέμμα στο κρίσιμο Eurogroup της ερχόμενης Δευτέρας, ανακοίνωσε ο Γ. Ντάισελμπλουμ – “Η συζήτηση έγινε σε κλίμα κατανόησης, οι οριστικές αποφάσεις την ερχόμενη Δευτέρα”, τόνισε σε δηλώσεις του, μετά την ολοκλήρωση της Συνόδου, ο Αλέξης Τσίπρας.\nΟο πρόεδρος της Ευρωπαϊκής Επιτροπής Ζαν-Κλοντ Γιουνκέρ ξεκαθάρισε ότι η Ελλάδα πρέπει να κρατήσει το 70% του υφιστάμενου προγράμματος (μνημονίου) και να αντικαταστήσει το 30% των προαπαιτούμενων με ισοδύναμα μέτρα.\n«Θέλω να διαβεβαιώσω τον ελληνικό λαό ότι η ελληνική αντιπροσωπεία έκανε ένα σημαντικό βήμα σε αυτή την κρίσιμη διαπραγμάτευση, η οποία συνεχίζεται όμως τις επόμενες ημέρες. Οι τεχνικές επιτροπές πιάνουν από αύριο δουλειά. Είμαστε βέβαιοι ότι οι εργασίες τους θα διευκολύνουν τη συζήτηση στο Eurogroup της ερχόμενης Δευτέρας».\nΣύμφωνα με πληροφορίες στο επίκεντρο των συζητήσεων βρίσκονται ξανά οι λέξεις «extend, amend and conclude» (παράταση, τροποποίηση και ολοκλήρωση) του μνημονίου με την Ελλάδα και την ΕΕ να αναζητούν διατυπώσεις που θα ικανοποιήσουν όλες τις πλευρές.\nΟ κυβερνητικός εκπρόσωπος Γ. Σακελλαρίδης επισήμανε ότι η ελληνική κυβέρνηση διαπραγματεύεται με τρόπο, «έτσι ώστε να ανταποκριθεί στη λαϊκή εντολή που της έδωσε μία συγκεκριμένη κατεύθυνση, να μπει ένα τέλος σε αυτή την πολιτική και να ξεκινήσει μία νέα πολιτική η οποία να δίνει ανάσα στην ελληνική κοινωνία».\nΔιαβάστε αναλυτικά τις δηλώσεις του πρωθυπουργού:\nΑισιοδοξία Τσίπρα για νέα συμφωνία χωρίς Μνημόνιο (βίντεο)\nΣε αυτό το άρθρο:eu, eurogroup


Πεζοπορία στο φαράγγι του Ρίχτη στο Λασίθι – Καταπράσινη διαδρομή που καταλήγει σε έναν πανέμορφο καταρράκτη\niraklionews.gr\t 18/06/2022 09:08\nΤο συναντάμε στα βόρεια του νομού Λασιθίου και αποτελεί ένα από τα σημαντικότερα φαράγγια της Κρήτης, το οποίο ξεχωρίζει για τη φυσική ομορφιά του.\nΠρόκειται για το φαράγγι του Ρίχτη, το οποίο ξεκινάει μετά το χωριό Έξω Μουλιανά και καταλήγει στο Κρητικό Πέλαγος. Το συνολικό μήκος της διαδρομής είναι περίπου 2,9 χλμ. και η υψομετρική διαφορά εισόδου- εξόδου 320 μέτρα. Πλούσια βλάστηση, μεγάλη ποικιλία δέντρων αλλά και ειδών χαμηλής βλάστησης, δημιουργούν ένα σύμπαν ξεχωριστό, με μυρωδιές και αρώματα. Το ποτάμι συνήθως έχει νερό όλο τον χρόνο, μετατρέποντας την κίνηση σας στο φαράγγι σε μία μοναδική εμπειρία\nΑνάλογα με τον χρόνο που έχετε στη διάθεσή σας, η επίσκεψη στο φαράγγι του Ρίχτη και στον καταρράκτη μπορεί να γίνει με τρεις διαφορετικούς τρόπους. Ο πιο συνηθισμένος είναι να οδηγήσετε μέχρι τα Έξω Μουλιανά, όπου αφήνοντας το αυτοκίνητό σας, στο πλάι του κεντρικού δρόμου, θα ξεκινήσετε το περπάτημα στο μονοπάτι, όπου θα χρειαστείτε σχεδόν 3μιση με 4 ώρες για τα το ολοκληρώσετε. Μία άλλη εκδοχή, είναι να οδηγήσετε μέχρι τη γέφυρα του Λαχανά, και στη συνέχεια να περπατήσετε για περίπου 1μιση ώρα για να προσεγγίσετε τον καταρράκτη. Μετά από 30 λεπτά θα φτάσετε στην έξοδο του φαραγγιού, δίπλα στην παραλία.\nΣε αυτή τη δεύτερη εκδοχή θα κερδίσετε σχεδόν μισή ώρα περπάτημα. Μια τρίτη εκδοχή, με το λιγότερο περπάτημα, είναι να περάσετε οδικώς μέσα από τον οικισμό των Έξω Μουλιανών και να προσεγγίσετε την παραλία του Ρίχτη. Από εκεί μπορείτε να ξεκινήσετε αντίστροφα την πορεία και σε σχεδόν μισή ώρα θα βρίσκεστε στον καταρράκτη, ο οποίος αποτελεί και το highlight της διαδρομής.\nΗ εμπειρία στο μονοπάτι\nΚατά την αφετηρία του μονοπατιού, θα έχετε την ευκαιρία να θαυμάσετε τους παλιούς νερόμυλους και παράλληλα να περιηγηθείτε σε μία κατάφυτη περιοχή, με πλατάνια, πικροδάφνες, κισσούς και αγριελιές. Στη συνέχεια θα συναντήσετε το πέτρινο τοξωτό γεφύρι του Λαχανά, το οποίο χρονολογείται στον 19ο αιώνα, ενώ εδώ λέγεται ότι έγιναν μάχες ανάμεσα σε μουσουλμάνους και χριστιανούς το 1922.\nΛίγο μετά το μέσο της διαδρομής μια ξύλινη σκάλα μας οδηγεί στον πανέμορφο καταρράκτη ύψους 15 μ. και στη λιμνούλα που δημιουργείται από τα νερά του. Το φαράγγι καταλήγει στην παραλία του Ρίχτη με θέα το Κρητικό πέλαγος. Στην παραλία υπάρχει μια πέτρινη βρύση που τρέχει νερό, αλμυρίκια και πέτρινα καθίσματα με τραπέζια.\nΟ καταρράκτης, το highlight\nΜια στιγμή που κόβει την ανάσα κατά την εμπειρία της διάσχισης του φαραγγιού είναι όταν θα βρεθείτε μπροστά στον καταρράκτη, ο οποίος πέφτει από μεγάλο ύψος δημιουργώντας μια μικρή φυσική πισίνα. Γύρω από αυτό το σημείο υπάρχει χώρος όπου ο επισκέπτης μπορεί να ξεκουραστεί και να απολαύσει το μπάνιο του στα δροσερά νερά. Ένα ξύλινο τραπέζι με πάγκους μπορεί να σας φιλοξενήσει σε μια σύντομη στάση, ενώ ψιχάλες από τον καταρράκτη θα σας δροσίζουν καθώς κάθεστε.\nΠρόκειται για μια διαδρομή μέτριας δυσκολίας, η οποία μάλιστα έχει σημανθεί και την περίοδο του καλοκαιριού η είσοδος και η έξοδος γίνεται ελεγχόμενα ώστε να γνωρίζουν οι αρμόδιοι πόσα άτομα βρίσκονται μέσα στο φαράγγι κάθε στιγμή. Η έξοδος από το φαράγγι βρίσκεται δίπλα στην παραλία του Ρίχτη, η οποία αποτελεί ιδανική συνέχεια για μπάνιο.